
Municipiul Pitești, 
vatră de spiritualitate, credinţă 
şi cultură românească 


|. Cultură şi personalităţi culturale 

în spaţiul romănesc 

Filosoful Constantin Noica, referindu-se la cultura 
română, spunea pe bună dreptate în limbajul său atât 
de expresiv, în contextul filosofiei fiinţei şi a devenirii 
întru fiinţă că a stat sub semnul „era să fie” sau şi mai 
concludent „n-a fost să fie”. Astfel spus, cultura ca 
sistem şi spiritualitatea ontologică în spaţiul românesc 
a reprezentat de-a lungul vremii mai mult o posibilitate 
decât o realitate şi prin urmare la acest nivel se poate 
vorbi mai mult de poporul român la nivelul elitelor sale 
ca şi beneficiari, respectiv consumatori de fapte 
culturale, decât de creatori. Noica afirma pe bună 
dreptate: „până acum cel puţin — noi nu am avut decât 
destine culturale mari (intraductibile ca atare) nu şi 
opere (....) de la Cantemir până la Mircea Eliade, nu 
operele conving (primul a interesat Apusul doar prin 
golul umplut în cunoaşterea Imperiului Otoman şi prin 
„Descripţio”). Caracteristic e cazul Haşdeu, care nu 
lasă nimic decât totul; sau este lorga, din care nicio 
operă cu cucureşte, doar fluxul creator e extraordinar.” 

În contextul amintit se poate afirma că în decursul 
istoriei poporului român, în plan cultural principala 
dihotomie este aceea între „eternul” simţirii româneşti 
şi al sentimentului românesc al fiinţei regăsit cu 
predilecție în cuvintele limbii române, dar şi în creaţia 
populară, iar pe de altă parte „istoricul” altfel spus, 
formele spirituale, abstracte, de natură ştiinţifică sau 
filosofică în care să se regăsească fapte ale culturii şi 
care prin aceasta să aibă caracterul de universalitate. 
Cultura în dimensiunea sa existenţial ontologică şi nu 
numai a încercărilor prin fapte culturale trebuie să aibă 
dimensiunea universalităţii sau cel puţin posibilitatea 
de a accede la un astfel de criteriu. De altfel, afirmaţia 
lui Aristotel potrivit căreia „numai individualul există, 
dar poate fi cunoscut numai generalul!” este pe deplin 
valabilă şi în domeniul existentului cultural. Este 
evident că orice cultură există în primul rând prin 
faptele individuale ale manifestărilor culturale, dar 
pentru ca acestea să se transforme într-un sistem 
cultural trebuie să aibă valența universalului, inclusiv 
prin formele propuse de generalizările ştiinţelor, a 
tehnicii, a artei şi nu în ultimul rând a filosofiei. 

În spaţiul românesc cultura ca „era să fie” a rămas 
la nivelul existenţei individuale, adică a personalităţilor 
culturale, fără a avea deschiderea, respectiv 

posibilitatea universalului, aşa cum s-a întâmplat şi se 
întâmplă cu marile culturi ale lumii. O astfel de 
constatare nu are prin ea însăşi un aspect 
minimalizator la adresa creaţiei culturale şi spirituale 
româneşti şi cu atât mai puţin unul denigrator. 

Se întâmplă în acest spaţiu mioritic ca fiinţa 
culturală să fie pe deplin prezentă, chiar dacă rămâne 
ancorată fie în sensibilul individual al limbii române, fie 
în creaţiile unor mari oameni ai culturii române, care 
tocmai prin individualitatea lor au generat permanenţa 
şi au putut defini un întreg spaţiu geografic ca fiind şi 
unul cultural, deşi nu neapărat regăsit în 
universalitatea culturii umane. Într-un fel sau altul, 
această constatare este valabilă şi pentru marile culturi 
europene, care înainte de a se manifesta prin 
dimensiunea spirituală şi în plan universal, există la 
nivelul unor individualităţi care şi-au pus amprenta 
asupra unei întregi epoci. 

Pornind de la constatările unor celebri gânditori 
români şi ne referim în mod deosebit la Nae lonescu, 
Mircea Vulcănescu, Marin Voiculescu sau Constantin 
Noica „oamenii exemplari” ai culturii române au fost şi 
rămân Eminescu („omul deplin al culturii româneşti, 
cum spunea Noica”) şi Brâncuşi. 

În sensul celor arătate mai sus, municipiul Pitești 
este un loc în care credinţa și cultura coexistă și se 
dezvoltă de veacuri. Prima atestare documentară a 
Piteştilor se datorează domnitorului Ţării Româneşti, 
Mircea cel Bătrân (1386-1418), care la 20 mai 1388 
dăruia, printr-un hrisov, mânăstirii Cozia o „moară în 
hotarul Piteştilor”. Piteştii au fost, încă din acea 
perioadă, datorită aşezării sale geografice, o localitate 
importantă din punct de vedere comercial. În 1461, 
documente oficiale atestă „Calea Giurgiului”, parte a 
drumului care făcea legătura cu oraşele Giurgiu, 
Piteşti, Câmpulug-Muscel, Braşov. Negustorii piteşteni 
făceau comerţ cu oraşele Braşov şi Sibiu şi mai multe 
acte păstrează numele acestora şi activităţile lor 
comerciale. În 1507, sunt atestate viile domneşti ale 
Piteştilor, iar în 1510/1511, Piteştii sunt numiţi oraş într- 
un document domnesc. Patronii spirituali și ocrotitorii 
municipiului Pitești sunt Sfinţii Mari Împărați și întocmai 
cu Apostolii Constantin și mama sa, Elena, prăznuiţi la 
data de 21 mai, ziua municipiului Pitești. Dorim în cele 
ce urmează să argumentăm că Piteștiul a fost, este și 
rămâne o vatră de spiritualitate, credință și cultură 

românească prin coroltitorii săi spirituali și personalităţi 
care au înobilat aceste locuri. 


II. Sfinţii Mari Impărați 

întocmai cu Apostolii Constantin 

și mama sa Elena 

Pe 21 mai îi sărbătorim pe Sfinţii Împărați 
Constantin şi Elena, cei "întocmai cu Apostolii”. 
Constantin cel Mare a fost primul fiu a lui Constantius 
Chlorus și al Elenei. A fost proclamat august în anul 
306, moment în care îi conferă mamei sale, Sfânta 
Elena, titlul de "Nobilissima Femina" (Doamnă prea 
nobilă), iar în anul 325, îi acorda distincţia de 
"Augusta". 

Sfântul Constantin cel Mare este primul împărat 
roman creștin. După ce l-a învins pe împăratul păgân 
Maxentiu, Constantin dă in anul 313 celebrul Edict de 
la Milan, prin care religia creștină devine o religie 
permisă. Lucrarea sa misionară nu se oprește aici. 
Scutește Biserica de dări, drept de care nu se bucurau 
templele păgâne, și îi înapoiază tot ceea ce îi fusese 
confiscat, acordându-i și dreptul de a primi donaţii. Nu 
trebuie uitat nici ajutorul acordat episcopilor cu sume 
importante din tezaurul statului, pentru ridicarea de 
biserici și întreţinerea clerului. El a dăruit Bisericii și 
dreptul de eliberare a sclavilor. A înlăturat din legile 
penale pedepsele contrare creştinismului, precum: 
răstignirea, zdrobirea picioarelor, stigmatizarea 


SF. ÎnP. ELENA 


SF. ÎnlP. CONSTANTIN 


(arderea cu fierul roșu). Prin legea din 321, Constantin 
cel Mare a generalizat duminica ca zi de repaus în 
Imperiu. Împăratul Constantin a adoptat legi care 
interziceau adulterul şi avortul, abandonarea copiilor 
nou născuți, răpirea copiilor și vinderea copiilor din 
motive de sărăcie. 

Datorită lui are loc primul Sinod Ecumenic, ţinut în 
anul 325, la Niceea, pentru afirmarea dreptei credințe. 
Amintim că în cadrul acestui Sinod au fost alcătuite 
primele 7 articole ale Simbolului de credinţa (Crezul), a 
fost fixată data Paștilor (prima duminică după luna 
plină, după echinocțiul de primăvară) şi s-au dat 20 de 
canoane referitoare la disciplina bisericească. La 
sfârșitul lucrărilor, când Osiu de Cordoba a rostit 
articolele din Crez, Constantin a spus: "Da, acesta 
este adevărul. Nu sunt teolog, dar simt ca aici este 
adevărul. Sunt convins că nu voi l-aţi facut, ci 
Dumnezeu care a lucrat cu voi”. 

Constantin cel Mare a primit botezul de la episcopul 
Eusebiu de Nicomidia în luna mai, anul 337. A trecut la 
cele veșnice în același an, pe 21 mai. 

În iconografia ortodoxă, Sfinţii Împărați Constantin si 
Elena au între ei așezată Sfânta Cruce, pentru ca 
Sfântul Constantin a descoperit Crucea pe cer, iar 
Sfânta Elena în pământ. Menţionam că în ajunul luptei 
cu Maxentiu, Constantin a văzut pe cer ziua, în amiaza 
mare, o cruce luminoasă deasupra soarelui cu 
inscripţia: "in hoc signo vinces" (prin acest semn vei 
birui). Noaptea, in timpul somnului, i se descoperă 
Hristos, cerându-i să pună semnul sfintei cruci pe 
steagurile soldaţilor. Dând ascultare poruncii primite în 
vis, iese biruitor în lupta cu Maxentiu. Pe acest 
eveniment este pusă, de foarte mulţi cercetători, 
convertirea Împăratului la religia creștină. 

Mama sa, Elena, a reușit să descopere pe 
dealul Golgotei Crucea pe care a fost răstignit Hristos. 
Potrivit tradiţiei, în urma săpăturilor s-au găsit trei cruci. 
Pentru a se identifica crucea pe care a fost răstignit 
Hristos, au atins cele trei cruci de un mort. Acesta a 
înviat în momentul în care a fost atins de Crucea 
Domnului. Pe 14 septembrie 326, episcopul Macarie | 
al lerusalimului a luat crucea si a înălțat-o în faţa 
mulțimii, iar ziua de 14 septembrie a devenit 
sărbătoarea Înălţării Sfintei Cruci în calendarul creștin. 
Datorită demersului ei de a căuta Crucea 
Mântuitorului, Sfânta Elena este și ocrotitoarea 
arheologilor. Numele ei se traduce "făclie", "torța”, 
"strălucirea soarelui". 


III. Un om credincios 

Constantin Şerban Basarab, fiul lui Radu Vodă 
Şerban, a avut o domnie scurtă (1654 — 1658) şi, ca 
mulţi dintre voievozii români, a fost implicat în 
conflictele politice ale timpului, dar şi preocupat de 
aspectele spirituale şi culturale, cu deosebire cele ale 
credinţei ortodoxe. Prin aceasta, voievodul Constantin 

Şerban se înscrie în galeria domnitorilor români a 
căror activitate a avut ca scop menţinerea identităţii de 
neam, cultură şi credinţă a poporului român. 

Cu toate că voievodul a fost ocupat destul de mult 
cu luptele contra oastei Seimenilor răsculați şi a 
conflictelor politice cu principele Ardealului, Rakoczi, a 
găsit timp să contribuie ca un bun creştin la 
spiritualitatea ortodoxă, construind biserica unde 
astăzi este Sfânta Mitropolie a Bucureştilor şi reşedinţa 
Patriarhiei Române, iar în oraşul Piteşti Biserica cu 
hramul „Sfântul Gheorghe”. 

Tradiţia spune că voievodul Constantin Şerban, 
străbătând Piteştiul călare pe calul său, a fost în mare 
primejdie să se scufunde în mlaştinile formate de 
scurgerea apelor de pe dealurile din preajma locului. 
Voievodul a scăpat cu viaţă şi, drept mulţumire, a 
ridicat biserica şi a întărit de jur împrejur locul cu nisip 
şi piatră. Astfel, în anul 1656 este sfinţit acest lăcaş de 
cult şi i se conferă hramul „Sfântul Gheorghe”. 

Voievodul Constantin Şerban, aşa cum arată 
cronicarul anonim, era un om foarte inteligent, cu o 
cultură vastă şi ştiutor al multor limbi străine. A fost 
preocupat, după întărirea domniei, de a realiza liniştea 
în spaţiul intern, de a stinge conflictele existente şi de 
a face dreptate celor care aveau nevoie de ajutor. 
Cronicarul anonim afirmă că „judecăţi drepte făcea şi 
milă din destul, pre nimeni nu obidia, ci blândeţe şi cu 
cuvinte dulci pre toţi îi mângâia şi ... a făcut mănăstiri 
şi biserici cu Doamna Bălaşa şi alte multe bunătăţi şi 
odoare scumpe au făcut...”. 

Pentru a sublinia importanta contribuţie a 
domnitorului la spiritualitatea creştin-ortodoxă prin 
care se va afirma de-a lungul veacului şi oraşul Piteşti, 
este relevantă pisania bisericii care s-a păstrat: „Cu 
vrerea Tatălui şi cu ajutorul Fiului şi cu sporul Sfântului 
Duh, îndemnatu-m-amu şi eu cel ce sunt dintr-un 
Domnul meu bun şi creştin, Doamna mea Bălaşa, 
miluindu-mă Bunul Dumnezeu cu cinstea scaunului 
părintelui meu, răposatul creştin Şerban Voievod, fiind 
eu, Domn Tării Româneşti. Aducându-mi aminte şi 
văzând că toate cele lumeşti sunt trecătoare, nevoitu- 
m-am a ridica această sfântă biserică din temelie şi 
până în sfârşitu, în hramul mucenicului şi lauda 
marelui Gheorghe, să ne fie aici întru ajutoru, în 
celălalt veac să ne fie nouă şi părinţilor noştri spre 
pomenire în veci şi s-a săvârşit această sfântă biserică 
în leatul cel mare 7164 mai 13, iar în leatul de la 
Cristos 1656”. 

Nu ne permite spaţiul să evocăm măreţia spirituală 
a acestui sfânt lăcaş de cult, dar este important a 
preciza că Piteştiul ieşise din faza de sat la sfârşitul 
sec. al XV-lea şi se dezvolta ca un târg medieval. 
Evoluţia sa a fost lentă şi de lungă durată. Fapta 
voievodului Şerban, prin edificarea Bisericii „Sfântul 
Gheorghe” a ridicat la rangul de oraş domnesc târgul 
Piteştiului. În acest sens stau mărturie documentele 

istoriei din secolele XVII — XIX, care amintesc despre 
rolul şi importanţa bisericii nu numai din punct de 
vedere al vieţii creştine, dar şi pentru viaţa socială, 
politică şi istorică a Piteştiului. Cu titlu de exemplu, 
amintim descrierea pe care mitropolitul Neofit în anul 
1746 o face acestei biserici, considerând că este un 
adevărat monument istoric, prin care acest loc al 
Piteştiului se ridică în văzul orăşenilor şi al ţării. La fel, 
domnitorii Ţării Româneşti o consideră o biserică 
domnească, iar slujitorilor acestui sfânt lăcaş de cult |i 
se acordă diferite scutiri şi privilegii. 

Din informaţiile istorice existente rezultă că Biserica 
„Sfântul Gheorghe”, la început, nu ar fi avut o 
zugrăveală interioară, ci numai icoane atârnate pe 
pereţi. Alternanţa cărămizii cu piatră dă exteriorului 
impresia vechilor lăcaşuri munteneşti din veacul al XV- 
lea şi al XVI-lea. Este construită în formă de treflă şi 
are în plus măreţia, adică o proporţie neobişnuită 
pentru vremurile în care a fost ridicată. Biserica 
„Sfântul Gheorghe” păstrează astăzi construcţia 
iniţială, din trei părţi distincte: altarul cu naosul are 
forma originală, iar pronaosul şi pridvorul par a fi 
adăugate ulterior. Părţile componente ale lăcaşului de 
cult se remarcă nu numai prin ornamentaţia exterioară, 
în mod deosebit arcade şi brâuri, dar în special prin 
construcţia de ansamblu, adică măreţia dată de 
proporţia evidentă a monumentului. 

De-a lungul timpului, Biserica „Sfântul Gheorghe” a 
trecut prin multe încercări şi transformări arhitectonice 
contrare construcţiei iniţiale. A rezistat chiar şi 
comunismului ateu şi a rămas ca mărturie peste 
veacuri a credinţei tari şi statornice a locuitorilor 
Piteştiului şi un reper permanent de spiritualitate 
ortodoxă în acest spaţiu geografic. 

Constantin Şerban Basarab, la fel ca şi antecesorul 
său, Neagoe Basarab de la Curtea de Argeş, care 
acum 500 de ani sfințea catedrala din acest oraş — 
capitală a Ţării Româneşti, a luptat prin mijloace 
spirituale specifice credinţei ortodoxe la păstrarea 
identităţii spirituale de limbă şi de cultură a românilor în 
acest spaţiu geografic şi istoric şi, aşa cum istoria a 
demonstrat, victoria a fost mult mai importantă şi 
statornică decât cele obţinute în luptele armate. De 
aceea, Constantin Şerban Basarab este o 
personalitate a oraşului Piteşti, iar fapta sa a sfinţit 
aceste locuri, adeverindu-se în acest fel vorba 
românească „omul sfinţeşte locul”. 


IV. Un om de stat 

lon I.C. Brătianu. Identificarea unui spaţiu geografic 
cum este o localitate se poate realiza în mai multe 
feluri: prin coordonate spaţiale, caracteristici 
demografice, economice, culturale etc. Spre 
deosebire, individualitatea în timpul şi spaţiul istoric al 
unui popor, pe care o poartă cu sine un sat, un oraş 
sau o regiune este determinată de personalităţi care s- 

au născut, au trăit sau au creat în strânsă legătură cu 
acel loc, care astfel devine din simplă locaţie 
geografică un spaţiu de permanenţă al culturii şi 
civilizaţiei. Incontestabil, municipiul Piteşti este un 
astfel de spaţiu cultural, generator de civilizaţie, ce 
poate fi individualizat prin marile personalităţi care în 
decursul timpului şi-au pus amprenta asupra acestor 
locuri. 

Vila Florica situată la câţiva km de Piteşti este un 
reper în spaţiul geografic al municipiului Piteşti 
încărcat de emblema personalităţii covârşitoare în 
planul vieţii politice, sociale şi culturale a familiei 
Brătienilor. lon I.C. Brătianu este fără îndoială 
personalitatea cea mai pregnantă din această 
prestigioasă familie piteşteană, considerat a fi 
„conducătorul din umbră” al României interbelice şi 
care prin activitatea sa prestigioasă a contribuit din plin 
la crearea şi dezvoltarea statului român modern a cărui 
existenţă să fie marcată definitiv de constituţionalismul 
democratic. 

Orice evocare a personalităţii marelui om politic nu 
este îndeajuns de pertinentă pentru a sublinia imensa 
sa contribuţie în planul vieţii politice, sociale şi 
culturale. Contele de Saint-Aulaire, ministrul Franţei la 
Bucureşti îşi exprima aprecierea faţă de liderul liberal: 
„ Excela în a câştiga fără să-şi facă duşmani. Viitorul 
apropiat mi-a descoperit în el cele mai înalte calităţi 
care îl fac unul din marii oameni de stat ai generaţiei 
sale, mult mai mare decât cei „trei mari”: Wilson, Lloyd 
George, Clemenceau. Nimic mai natural: la ţări mici, 
oameni mari”. 

lonel Brătianu, aşa cum obişnuiau să-l numească 
apropiații, era fiul cel mare al fostului prim-ministru şi 
fondator al Partidului Naţional Liberal, lon C. Brătianu 
şi al oltencei Pia Pleşoianu. S-a născut la 20 august 
1864 la vila Florica, judeţul Argeş. Ca formare 
profesională era inginer, însă pasionat de istorie şi 
cultură. Spirit al omului de stat cu simţul datoriei faţă 
de ţară, politica era în opinia sa o artă şi un fenomen 
complex. Afirmația sa este valabilă şi astăzi: „ Cei mai 
mulţi îşi închipuie că politica e un fel de distracţie, cu 
foloase şi onoruri. Politica e ceva grav, grav de tot. Ai 
în mâna ta viaţa şi viitorul ţării tale.” 

Fiind conştient de faptul că avea datoria de a 
continua opera politică a familiei sale, în anul 1895 
debutează în viaţa politică a ţării, fiind ales parlamentar 
de Gorj. Preia, pe rând, funcţiile de ministru al 
Lucrărilor Publice, interimar la Ministerul de Externe şi 
Ministru de Interne. Concepţia sa modernă asupra 
viitorului României îl propulsează ca lider al grupurilor 
tinerilor liberali, pentru ca la 11 ianuarie 1909 
Congresul partidului să-l desemneze Preşedinte al 
Partidului Naţional Liberal. 

Ilustrul om politic s-a confruntat însă şi cu puternice 
crize politice, cu deosebire criza dinastică generată de 
o nouă renunțare a principelui Carol al Il-lea la 
prerogativele sale de moştenitor al coroanei. Cu toate 

vicisitudinile epocii, lon I.C. Brătianu a reuşit să 
depăşească momentele de criză şi să menţină 
stabilitatea politică a ţării, fapt bine evidenţiat de 
Nicolae lorga, care referindu-se la acele momente 
istorice afirma: „Acum nu mai erau doi stăpâni ai 
României, ci unul singur: lon Brătianu. Dinastia de 
Argeş biruise cu totul pe cea de Sigmaringen. lon I.C. 
Brătianu rămânea stăpânul, singurul şi absolutul 
stăpân al unei ţări care avea nesfârşită răbdare.” 

În toată activitatea sa politică, lon I.C. Brătianu a 
fost un promotor a reformelor politice şi sociale. Vocea 
sa devenea una dintre cele mai importante în 
Partidului Naţional Liberal, iar opinia sa era ascultată şi 
luată în considerare chiar dacă nu riposta faţă de 
opiniile bătrânilor din partid, care se opuneau 
reformelor. Brătianu sublinia în discursurile sale din 
această perioadă însemnătatea decisivă a reformei 
agrare pentru România, a dezvoltării economice şi 
milita pentru introducerea votului universal. 

Personalitatea politică a acestuia se impune din ce 
în ce mai mult, aşa încât la 1 ianuarie 1909 Congresul 
partidului l-a desemnat în funcţia de preşedinte al 
Partidului Naţional Liberal, cu mult entuziasm, căci 
reprezenta „tot ceea ce avea mai bun partidul şi ţara”. 
Încă de la discursul inaugural, noul preşedinte stabilea 
două principii fundamentale pentru viitoarea activitate: 
„libertatea de discuţie” şi „disciplina în acţiune”. 

O altă etapă importantă a activităţii politice a 
ilustrului liberal începe la sfârşitul celui de al doilea 
război balcanic (28 iulie 1913). Climatul politic 
devenea propice aplicării reformelor. Într-o scrisoare 
adresată lui Carol | în august 1913, Brătianu cerea 
urgent trecerea la aplicarea reformelor pe care le 
gândise şi în care credea. Regele se arată reticent, 
temându-se că aceste reforme să nu stârnească lupte 
violente pe scena politică. După o guvernare 
conservatoare, lon I.C. Brătianu este chemat pentru a 
doua oară, la 4 ianuarie 1914, să formeze Consiliul de 
Miniştri. După câştigarea alegerilor parlamentare, 
preşedintele Partidului Naţional Liberal expune, la 21 
februarie 1914, problema revizuirii Constituţiei. 

Declanşarea Primului Război Mondial a impus 
amânarea promovării reformelor economice şi sociale 
scontate. În noul context, primul ministru a devenit 
figura centrală a vieţii politice, deciziile sale influențând 
destinul istoric al României. Pentru acest lucru îşi va 
atrage renumele de „rege neîncoronat” al ţării. În 
perioada neutralității (1914-1916), întreaga 
coordonare a politicii externe româneşti este preluată 
de primul ministru, care lucra cu mare precauţie, 
orientându-se spre încheierea unor acorduri 
diplomatice care să constituie garanţii pentru statul 
român. Un asemenea succes diplomatic îl constituie şi 
tratatul încheiat cu Rusia la data de 18 septembrie 
1914. Prin acest acord, Rusia se angaja să garanteze 
şi să apere integritatea teritorială a României şi să 
recunoască drepturile acesteia asupra teritoriilor din 

Austro-Ungaria locuite de români în schimbul 
„neutralității binevoitoare” a ţării noastre. Tot în această 
perioadă guvernul încheie şi un acord cu Italia prin 
care cele două ţări au convenit să se informeze 
reciproc în legătură cu orice schimbări preconizate în 
politica lor. 

Opinia publică sprijinea noua orientare politică a ţării 
astfel că lon | C. Brătianu va trece la dotarea armatei. 
Primul ministru a dat dovadă de multă fermitate şi 
abilitate diplomatică, stăruind pentru încheierea unor 
convenţii politico-militare care să stipuleze limpede 
condiţiile în care România va intra în război şi 
obiectivele urmărite de el. Astfel, după lungi tratative, 
pe data de 4 august 1916 au fost semnate tratatele de 
colaborare cu membrii Antantei. 

Semnificativ pentru a puncta activitatea politică a 
preşedintelui liberal este şi bătălia diplomatică 
coordonată de acesta de la Conferinţa de Pace de la 
Paris. Principala preocupare pe plan extern a Prim- 
ministrului român era recunoaşterea prin tratat a unirii 
celor trei provincii cu România, fapt care s-a şi realizat. 

În noile condiţii create după terminarea Primului 
Război Mondial, adoptarea unei noi Constituţii a 
devenit una din problemele fundamentale ale statului 
român. Dar, organizarea constituţională a constituit o 
problemă deosebit de dificilă, atât pentru instituţia 
monarhică, cât şi pentru guvernele din această 
perioadă, din cauza multiplelor împrejurări interne, dar 
mai ales externe.  Soluţionarea problemei 
constituţionale a fost mereu amânată până la venirea 
liberalilor la putere la începutul anului 1922. După lungi 
dezbateri, noua Constituţie a fost votată la 26 martie 
1923 în Adunarea Deputaţilor, iar la 27 martie în Senat 
şi a fost promulgată de rege şi publicată în „Monitorul 
Oficial” la 29 martie 1923. În litera sa, noua Constituţie 
păstra o bună parte dintre articolele celei din 1866, dar 
aducea unele prevederi care corespundeau noii 
realităţi româneşti de după Marea Unire şi după Primul 
Război Mondial. Legea fundamentală românească era 
una dintre cele mai avansate din Europa acelor 
vremuri fiind considerată o operă liberală. 

Nu dorim să ne referim la conţinutul acestei 
Constituţii, însă, trebuie să subliniem în contextul 
acestui studiu contribuţia decisivă pe care lon I.C. 
Brătianu a avut-o la fundamentarea principiilor şi 
reglementărilor ce se regăseau în legea fundamentală 
a statului. 

Programul Partidului Naţional Liberal al cărui 
principal autor a fost lonel Brătianu şi care a stat la 
baza elaborării Constituţiei din 1923 sublinia cu 
pregnanţă faptul că procesul de consolidare internă a 
ţării va fi întemeiat pe „ideea naţională”, pe 
democratizarea tot mai desăvârşită a ţării, pe ordine, 
pe progres şi pe înfrățire socială. Programul înscria la 
loc de frunte, principiul potrivit căruia „naţionalităţile 
trebuie să se bucure în statul român de cele mai 
întinse drepturi, fără deosebire de rasă sau religie 

pentru ca astfel să se poată dezvolta în cadrul 
organizării noastre sociale în deplină linişte, egalitate 
şi mulţumire”. 

Insistând asupra necesităţii ca în alcătuirea 
Constituţiei să se ţină seama de conţinutul tuturor 
acestor principii, manifestul Partidului Naţional Liberal 
adresat alegătorilor din România Mare şi publicat cu 
prilejul alegerilor din 1920 făcea apel la crezul 
partidului de a asigura propăşirea statului român sub 
regim constituţional, monarhic şi democratic şi având 
un caracter unitar naţional atât în viaţa sa politică, cât 
şi în cea culturală şi economică. 

În conformitate cu acest program politic liberal 
elaborat sub conducerea lui lon I.C. Brătianu, 
Constituţia din 1923 este o expresie a raportului real 
de forțe politice din perioada respectivă şi a 
reprezentat aşezământul juridic şi politic principal pe 
baza căruia au funcţionat instituţiile fundamentale ale 
României întregite, conferind statului român forma de 
guvernământ monarhică, dar întemeiată pe regimul 
democratic, parlamentar — constituţional. 

Sub imperiul acestei legi fundamentale principiile 
reprezentativităţii, separaţiei puterilor, legalităţii şi 
legitimităţii legilor, ca şi cele privind sistemul electiv şi 
al regimului proprietăţii au fost mult mai pregnant 
reliefate comparativ cu cele cuprinse în Constituţia din 
1866. Se poate afirma fără îndoială că Legea 
fundamentală din 1923 a constituit, în perioada când a 
fost în vigoare un factor de progres în democratizarea 
societăţii româneşti. 

În timpul marii guvernări liberale interbelice 
reformele democratice nu s-au limitat numai la 
Constituţia din 1923. Cele mai multe măsuri din 
guvernarea Brătianu au vizat alinierea ţării la noile 
realităţi postbelice. După adoptarea Constituţiei, la 
iniţiativa lui lon I.C. Brătianu, sunt adoptate şi 
promulgate mai multe acte normative de importanţă 
vitală pentru ţară, dintre care amintim: legea pentru 
organizarea armatei (24 iunie 1924), legea pentru 
învăţământul primar (26 iunie 1924), legea organizării 
judecătoreşti din 25 iunie 1925, prin care judecătorii 
deveneau  inamovibili, legea pentru înfiinţarea 
Patriarhiei Române (25 februarie 1925) şi nu în ultimul 
rând legea pentru unificarea administrativă a tuturor 
provinciilor adoptată la 14 iunie 1925, care avea la 
bază „păstrarea caracterului unitar al ţării” şi aplicarea 
descentralizării administrative. 

Pe 27 martie 1926 este promulgată legea electorală 
a „primei majorităţi”. Principala modificare se referea la 
centralizarea rezultatelor, repartiţia mandatelor şi 
proclamarea aleşilor. Se crea cadrul electoral propice 
pentru ca partidul majoritar să poată obţine mai multe 
mandate parlamentare, susţinând astfel guvernul. O 
altă măsură importantă a fost „legea Mârzescu”, care 
cuprindea măsuri de combatere a unor infracţiuni 
contra liniştii publice. Acest act legislativ a constituit 

temeiul juridic al măsurii de scoatere în ilegalitate a 
Partidului Comunist Român. În perioada de referință 
au fost adoptate şi acte normative importante privind 
munca şi protecţia socială a muncii: legea repaosului 
duminical (1925), legea pentru protecţia muncii (1939) 
şi legea pentru pregătirea profesională şi exercitarea 
meseriilor (1936). Se cuvine a menţiona şi câteva 
importante acte normative care au contribuit la 
modernizarea sistemului judiciar în România: legea din 
1925 privind organizarea şi funcţionarea 
contenciosului administrativ şi actul normativ din 1933 
pentru organizarea jurisdicției muncii. 

Spaţiul nu ne permite să realizăm o analiză amplă a 
legilor adoptate sub imperiul Constituţiei din 1923, dar, 
în finalul acestor considerente trebuie să subliniem că 
Legea fundamentală adoptată în acel moment istoric a 
avut principala menire de a fi Constituţia unificării, a 
legării şi sudării economice, teritoriale, politice şi 
spirituale a României Mari. Ea a deschis o nouă etapă 
în dezvoltarea ţării pe calea progresului social, a 
democraţiei, având drept obiectiv desăvârşirea 
organizării statale şi a vieţii sociale unitare. Pe baza 
Constituţiei, a cărui mentor a fost marele om politic lon 
I.C. Brătianu, s-a putut realiza, într-un ritm relativ rapid, 
întreg procesul de unificare legislativă apărut ca o 
necesitate naţională imperioasă încă din primii ani de 
după unire. Aşezământul politic şi juridic fundamental 
din 1923 reprezintă, în opinia noastră, încununarea 
operei politice a ilustrului om de stat care a fost şi 
rămâne lon I.C. Brătianu. 

În încheierea acestor succinte consideraţii, redăm 
aprecierile pe care lon G. Duca le făcea în memoriile 
sale şi care, în opinia noastră, evocă geniul politic al lui 
lon I.C. Brătianu: „El nu se hotăra niciodată repede... 
din primul moment îi apăreau în minte toate 
repercusiunile probabile şi posibile ale unui act, aşa 
încât, înainte de a se hotări să facă acel act, examina, 
reexamina, contra examina toate urmările lui şi nu 
trecea de la intenţie la fapt decât după ce contura toate 
argumentele favorabile şi nefavorabile iar foloasele îi 
apăreau mai puternice, mai determinate decât 
neajunsurile. Din profesiunea lui de inginer rămăsese 
cu obişnuinţa de a nu pune niciodată piciorul pe un 
teren, înainte de a-l fi sondat şi de a cunoaşte bine 
soliditatea lui. Dar, odată gestaţiunea terminată, odată 
hotărârea luată, nu am întâlnit în toată viaţa şi în toată 
cariera mea politică, om mai neclintit în ducerea până 
la capăt a hotărârilor sale. 


V. Omul, dreptul şi dreptatea 

Istrate Micescu este incontestabil o personalitate a 
culturii juridice, fapt demonstrat poate mai bine decât 
orice analiză teoretică de apelativul cu care era 
caracterizat şi recunoscut de contemporani, adică „om 
de drept”. De altfel, însuşi maestrul barei, care 
interioriza pe deplin universul ideatic în care se 

manifesta, obişnuia să își spună nu avocat, nu om 
politic şi nici profesor universitar, ci, lapidar, „om de 
drept”. 

În persoana lui Istrate Micescu se verifică 
exactitatea cugetării filosofilor limbajului, după care 
„toată forţa inteligenţei rezidă în artificiul limbajului”. De 
aceea, este bine să amintim ca un prim domeniu de 
manifestare a faptelor de creaţie juridică ale 
maestrului, retorica: Micescu a avut geniu verbal. 
Ascultat la bară, în marile procese, la catedră, la 
cursurile în care îşi demonstra originalitatea teoriilor de 
drept, era literalmente fascinant. Micescu nu folosea 
metodele şi tehnicile oratorice pentru a impune cu 
orice preţ o idee, ci de multe ori făcea apel la 
sensibilitatea ideii şi nu la rigoarea unei demonstraţii 
formale a acesteia. Oratoria lui fascina, fermeca, 
seducea, tulbura şi captiva prin uluitoarea putere a 
demonstraţiei bazate pe îmbinarea dintre sensibilitatea 
gândului şi ideea transpusă într-un fapt sensibil. 
Oratoria lui era expresia forţei propulsive a gândirii 
sale, niciodată a vorbelor potrivite în căutare de efecte. 
Exista în arta maestrului o corespondenţă deplină între 
gând şi cuvânt. Totul era gândit, dar se resimțea în 
oralitate ceea ce în scris nu se putea cuprinde, adică 
bogăţia de nuanţe şi inflexiuni ale cuvântului rostit în 
măsură să transmită de multe ori intuitiv şi să convingă 
în acelaşi timp asupra unei idei, care într-o formă 
elaborată scrisă nu ar fi avut nimic din căldura unei 
argumentaţii specifice limbii române. 

Unul din aspectele acestui talent oratoric stătea în 
capacitatea de a nu fi niciodată limitat numai la o 
demonstraţie în termeni stricţi juridici. Era un bun 
cunoscător al dreptului roman, dar spre deosebire de 
profesorii specializaţi în această materie, care discutau 
despre instituţiile dreptului roman numai ca fapte 
istorice, Micescu reuşea să dea prin oratoria sa multă 
culoare textelor, în aşa fel încât le insufla viaţă, astfel 
spus, rostirea sa devenea creaţie juridică şi implicit 
provoca interesul auditoriului pentru texte juridice altfel 
aride şi fără coloratură. Elabora cu uşurinţă, dar 
niciodată cu indiferenţă. Pentru a înţelege cel mai 
complicat proces îi era îndeajuns timpul unei ore, dar 
până la pledoarie problemele litigiului îl pasionau fără 
contenire. Procesele dificile la studia cu multă atenţie 
şi migală, iar după pledoarie depunea concluzii scrise, 
adevărate monografii şi chiar opere juridice nu numai 
prin dimensiunile lor, dar şi prin conţinut. Faptele le 
reducea la elemente schematice, când nu cuprindeau 
în ele însele esenţa litigiului. În schimb, analiza juridică 
lua totdeauna amploare. Când procesul era axat în 
special pe fapte, ca în litigiile penale, arta lui de a le 
disemina, de a le da culoare şi relief şi de multe ori lua 
aspecte de antologie, aşa cum a fost cazul în afacerea 
Lăzărescu — Păltineanu, pledată în faţa Secţiilor Unite 
ale Curţii de Casaţie. Arta oratorică a maestrului a 
reprezentat şi reprezintă un incontestabil fapt de 
cultură şi creaţie juridică. Istrate Micescu era avocatul 

care pleda în drept prin excelenţă cu un eşafodaj de 
argumente pe cât de luxuriante, pe atât de stringente 
în logica lor. Experienţa şi erudiţia îi permiteau să 
descopere pe loc cheia procesului şi să îşi elaboreze 
discursul care nu era o simplă pledoarie a unui avocat, 
ci o veritabilă operă culturală juridică în care se 
îmbinau în mod armonios interpretările conferite 
faptului, ideile abstracte ale teoriei dreptului, 
interpretările normelor aplicabile, după care tot 
eşafodajul argumentativ se întorcea astfel îmbogăţit la 
destinatarul său, respectiv instanţa care trebuia să 
decidă, dar şi omul ca beneficiar al actului de justiţie. 

Creaţia juridică a lui Istrate Micescu este relevantă 
nu numai în planul jurisprudenţei şi al retoricii ca ştiinţă 
juridică, dar şi în domeniul teoriei dreptului. Micescu a 
fost unicul doctrinal, în cea mai autentică accepţiune a 
cuvântului, dintre profesorii Facultăţii de Drept din 
Bucureşti din perioada interbelică, cu o viziune 
generală a dreptului şi cu o teorie proprie asupra 
ştiinţei dreptului civil. De aceea, incontestabil, maestrul 
barei a fost un creator de drept pentru că mai înainte 
de orice a fost un gânditor al ştiinţei şi artei dreptului. 
Această realitate rezidă din prelegerile sale 
universitare, dar şi din puţinele scrieri care au rămas. 
Cursul său a avut inegalabila virtute de tratare 
umanistă a ştiinţei dreptului, graţie culturii adâncite de 
care Istrate Micescu beneficia. În prelegerile sale de 
drept civil, Istrate Micescu nu s-a mulţumit niciodată să 
transmită studenţilor, aşa cum se obişnuieşte, doar 
cunoştinţele cerute de programa analitică. Adesea el a 
evocat probleme fundamentale ale dreptului, 
propunând soluţii proprii originale. 

În cele ce urmează dorim să facem succinte referiri 
la una dintre cele mai importate contribuţii pe care 
Istrate Micescu a avut-o la dezvoltarea teoriei 
dreptului, cu menţiunea că realizările marelui savant 
piteştean au nu numai o valoare istorică, dar implicit o 
imensă valoare ştiinţifică pentru zilele noastre, care ar 
trebuie să fie mai bine valorificată. 

Străduindu-se, după mulţi alţi autori, să dea o 
definiţie a dreptului ca disciplină ştiinţifică, ajunge la 
concluzia că ea este ştiinţa dreptului şi tehnica 
obligaţiilor. În concepţia sa primordială sunt drepturile, 
iar legile nu sunt decât mijloace tehnice pentru 
realizarea drepturilor. În disputa dintre partizanii 
dreptului natural, care postulează existenţa unui „drept 
etern” bazat pe prescripţii imuabile şi impus de 
raţiunea umană, drept care conferă persoanelor fizice 
prerogative inerente naturii umane, iar pe de altă 
parte, teoreticienii pozitivismului politic, pentru care 
drepturile izvorăsc exclusiv din lege, din normele 
dreptului obiectiv, Istrate Micescu se declară 
încredinţat că drepturile fundamentale ale omului 
preexistă legilor, care nu le creează ci doar le 
recunosc. Această idee este clar exprimată şi 
demonstrată în „Cursul de Drept Civil, predat 
studenţilor în anul universitar 1931-1932. Micescu, 

atunci când dă definiţia dreptului civil, este încredinţat 
ca şi Leibniz, iar mai aproape de zilele noastre 
Heidegger şi Constantin Noica, că în cuvinte sunt 
depozitate adevăruri umane esenţiale. Prin urmare, el 
caută originea dreptului, explorând etimologia 
cuvântului latin jus. 

Este mai bine decât orice altă argumentare să dăm 
cuvântul maestrului pentru a explica raportul dintre 
drept şi lege: „A porunci înseamnă a avea dreptul să 
porunceşti. Ceea ce este anterior şi superior în 
noţiunea de poruncă este dreptul de a o lansa, este 
virtutea de a o impune (...). Drepturile reprezintă în 
ordine ierarhică elementul superior, anterior legilor (...). 
Dacă noţiunea drepturilor a apărut cea dintâi şi 
noţiunea legilor a apărut după ea, este firesc ca 
noţiunea legilor să fie subordonată noţiunii dreptului 
(...). Legile, ca norme de conduită nu pot să aibă altă 
justificare (...) decât de a porunci respectul drepturilor.” 

Această idee fundamentată de Istrate Micescu 
despre anterioritatea drepturilor în raport cu legile este 
actuală şi deosebit de importantă pentru a găsi un 
criteriu de delimitare între puterea discreţionară şi 
excesul de putere în activitatea autorităţilor statului. 
Istoria şi realităţile contemporane demonstrează că 
pozitivismul juridic bazat pe principiul supremaţiei legii 
fundamentale, nu este suficient pentru a împiedica ca 
guvernanţii să îşi utilizeze prerogative încuviinţate prin 
lege în alte scopuri decât acelea pentru care însăşi 
legea le-a creat. Prin urmare, este necesar a 
considera că nu drepturile sunt în serviciul legii, ci 
invers, în sensul că legea nu face altceva decât să 
concretizeze şi să exprime drepturile, aşa cum 
cuvintele exprimă gândurile a căror existenţă este 
anterioară. O astfel de abordare afirmă în primul rând 
supremaţia drepturilor, din care decurge firesc 
supremaţia constituţiei şi a legii. 

Corolarul unei astfel de concepţii despre drept este 
semnificaţia pe care Istrate Micescu o atribuie ştiinţei 
dreptului: „A construi o ştiinţă a dreptului înseamnă a 
construi o ştiinţă a drepturilor în serviciul cărora apar 
legile. A studia în această ştiinţă înseamnă mijloacele 
graţie cărora scopul final al respectului legilor poate fi 
atins.” 


VI. Un om al devotamentului 

şi curajului politic 

Armand Călinescu s-a născut la Piteşti în 22 mai 
1893 şi este cunoscut în special prin activitatea sa 
politică, dar şi prin sfârşitul tragic pe care l-a avut. 
Persoana şi personalitatea primului ministru al 
României a fost evocată în numeroase studii cu 
caracter istoric. Noi dorim să subliniem numai câteva 
aspecte ale dimensiunii spirituale ce marchează pe 
acest ilustru om politic al României, dar şi al Piteştiului. 

Formaţia sa culturală este deosebită. Bun 
cunoscător al mai multor limbi străine şi al culturilor 

ţărilor europene, s-a format ca jurist şi economist. 
Armand Călinescu este legat de municipiul Piteşti nu 
numai prin naşterea sa, dar şi prin faptul că a urmat 
cursurile primare, gimnaziale şi secundare tot în 
Piteşti, la Liceul „loan C. Brătianu”. Studiază apoi la 
Facultatea de Drept şi la Facultatea de Litere şi 
Filosofie din cadrul Universităţii Bucureşti, iar 
doctoratul în ştiinţe economice îl obţine la 
Universitatea din Paris în anul 1921. 

Ca om politic se formează în cadrul Partidului 
Ţărănesc unde, de asemenea, are o prezenţă 
deosebită ca lider al organizaţiei Judeţene P.Ţ. Argeş. 
După 1926, ca urmare a unificării Partidului Ţărănesc 
cu Partidul Naţional Român, Armand Călinescu este 
unul dintre liderii noii formaţiuni politice, fiind ales 
deputat în legislaturi consecutive. A fost şi prefect de 
Argeş în anul 1928, secretar de stat şi subsecretar de 
stat la Ministerul de Interne. Treptat a devenit unul 
dintre oamenii politici apreciaţi de regele Carol al II-lea, 
însă cu o atitudine critică faţă de tot ceea ce considera 
că este negativ chiar şi în activitatea politică a propriei 
sale formaţiuni. 

Armand Călinescu a fost alături de Carol al II-lea şi 
după alegerile din decembrie 1937, când niciun partid 
politic nu a reuşit să câştige alegerile. Este ministru de 
interne în Guvernul Octavian Goga. Interesant este că 
această funcţie o va deţine până la sfârşitul vieţii. La 6 
marie 1939, patriarhul Miron Cristea, care deţinea şi 
funcţia de prim-ministru, încetează din viaţă. Armand 
Călinescu este desemnat noul preşedinte al Consiliului 
de miniştri. Preluarea acestui mandat se realiza într-un 
moment extrem de dificil în planul relaţiilor 
internaţionale, dat fiind iminenţa declanşării celui de-al 
Doilea Război Mondial. În faţa amenințărilor tot mai 
evidente de schimbare prin forţă a realităţilor politice 
din Europa de Est, Marea Britanie şi Franţa decid să 


acorde garanţii 
României. 

Sfârşitul lui Armand Călinescu a venit la doar trei 
săptămâni după izbucnirea celui de-al Doilea Război 
Mondial, la data de 21 septembrie, când Primul 
ministru al României a fost asasinat. 

Personalitatea marcantă a omului politic Armand 
Călinescu este conturată în multiple planuri. Noi dorim 
să subliniem câteva aspecte: în mod deosebit, 
formaţia culturală şi intelectuală de excepţie a primului 
ministru al României, pe care acesta a valorificat-o din 
plin în activitatea sa politică. Calitățile intelectuale de 
care a dat dovadă, curajul, voinţa şi fermitatea deciziei 
politice în vremuri deosebit de dificile sunt, de 
asemenea, aspecte ce conturează personalitatea lui 
Armand Călinescu. A fost un om al ordinii de drept şi al 
ordinii sociale şi, de aceea, a combătut ferm şi hotărât 
orice formă de extremism, fie de stânga, fie de 
dreapta. Fiind de formaţie jurist, Armand Călinescu a 
promovat supremaţia legii, considerând că numai prin 
respectarea şi aplicarea fermă a Constituţiei şi a legii 
se poate realiza şi menţine ordinea internă care în fapt 
este o ordine de drept, iar statul să își păstreze 
suveranitatea, independenţa şi prestigiul. Această 
ordine de drept nu era contrară drepturilor cetăţeneşti, 
dar exercitarea acestora din urmă se poate realiza 
numai în cadrul ordinii astfel instituită prin Constituţie şi 
prin celelalte legi. Armand Călinescu a promovat astfel 
principiile supremaţiei Constituţiei şi a legii fără de care 
nu se poate concepe existenţa democratică a statului. 
În contextul timpului istoric în care a trăit şi a activat 
ilustrul om politic al României, o asemenea concepţie 
aplicată în viaţa de stat este evident un act de curaj 
politic dar şi de credinţă fermă în principiile de bază ale 
democraţiei constituţionale. 

Remarcăm prietenia dintre Armand Călinescu şi 
ilustrul profesor de drept constituţional George 
Alexianu, care a avut şi acesta un sfârşit tragic. 
Profesorul aprecia contribuţia lui Armand Călinescu la 
afirmarea valorilor constituţionale naţionale, la 
respectarea drepturilor omului, ceea ce pentru 
vremurile respective era un fapt deosebit. 

Toate aceste calităţi indiscutabile ale marelui om 
politic Armand Călinescu sunt argumente pentru a-l 
considera o mare personalitate a istoriei naţionale, dar 
şi a municipiului Piteşti, de care acesta era legat şi 
afectiv. 


pentru independenţa Greciei şi 


VII. Un om care a transpus viaţa 

în literatură şi filozofie 

La câţiva kilometrii de Piteşti, în vatra satului Valea 
Mare, aparţinând de comuna Ştefăneşti, se află o casă 
care astăzi, din nefericire, nu este bine pusă în 
valoare, ce semnifică prin ea însăşi personalitatea 
marelui scriitor Liviu Rebreanu, care în ultima parte a 
vieţii sale a locuit-o. Semnificativ este faptul că autorul 

romanelor „lon” şi „Răscoala” a ales să-şi petreacă 
ultimi ani de viață pe meleaguri argeşene, în 
apropierea Piteştiului, tocmai pentru că mediul unui sat 
din apropierea oraşului corespundea din plin 
particularităţilor sale intelectuale şi sufleteşti, 
regăsindu-se astfel nu numai prin idei şi sentimente, 
dar şi prin existenţa sa în universul inefabil al naturii şi 
al satului românesc. 

Se cuvine, deci, a sublinia în câteva gânduri şi 
modeste cuvinte personalitatea aceluia care s-a dorit a 
fi un susţinător al culturii tradiţionale româneşti, 
pornind de la această realitate faptică a prezenţei 
marelui scriitor pe meleaguri argeşene, în apropierea 
Piteştiului. 

Liviu Rebreanu este unul din puţinii creatori care 
leagă ontologicul de valoare. Într-o epocă ce continuă 
şi în prezent și în care valoarea este considerată un 
element pur ideatic desprins de existenţă, cu 
consecinţa formării unui sistem abstract valoric care 
încearcă a se impune dimensiunii concrete existenţiale 
ale omului şi ale societăţii, Rebreanu, exprimând 
particularităţile omului în realitatea sa românească 
argumentează, în întreaga sa operă literară şi în mod 
special în monumentala sa alocuţiune de la Academia 
Română pentru o reconsiderare a valorii, în special, şi 
a culturii în general, în sensul unei simbioze între 
etosul popular şi valorile culturale. Această îmbinare 
dialectică este existenţa în dimensiunea sa concretă şi 
conferă autenticitate fiinţei istorice a poporului român. 
Analiza ilustrului om de cultură duce la identificarea 
unor categorii existenţiale altele decât cele ale raţiunii, 
dar nu opuse acestora, a căror esenţă este viaţa şi 
credinţa creştină Altfel spus, Liviu Rebreanu susţine, 
ca nimeni altul, legătura indisolubilă dintre etic şi 
ontologic, folosind ca model etosul popular românesc. 

La 27 noiembrie 1885 Liviu Rebreanu se năştea 
într-un sat din Bistriţa Năsăud. A fost primul din cei 14 
copii ai învățătorului Vasile Rebreanu şi a Ludovicăi, 
mama sa. În anul 1889, familia Rebreanu s-a mutat în 
comuna Maieru, pe Valea Someşului. Referitor la 
această perioadă de viaţă, în memoriile sale, scriitorul 
spunea: „în Maieru am trăit cele mai frumoase şi mai 
fericite zile ale vieţii mele. Până ce, când se împlinesc 
10 ani, a trebuit să merg la Năsăud, la liceu”. Este bine 
să amintim că în scrierile sale de început, multe cu 
caracter de însemnări personale, Rebreanu evocă cu 
multă afecţiune oamenii pe care i-a întâlnit în copilăria 
sa în aceste fericite locuri pe care nu le-a uitat 
niciodată. 

Viitorul scriitor a făcut şcoala elementară la Maieru, 
iar gimnaziul grăniceresc în oraşul Năsăud, în 
perioada 1895 — 1897. A urmat apoi liceul german la 
Bistriţa (1897 — 1900), Şcoala de honvezi în oraşul 
Şopron din Ungaria (1900-1903) şi Academia Militară 
la Budapesta în perioada 1903 — 1906. 

A îndeplinit diferite funcţii administrative. Deşi a 
cunoscut pe nedrept represiunile unui regim politic 

ostil, Liviu Rebreanu nu a abandonat activitatea sa 
culturală. Tot din însemnările maestrului, evocăm 
următoarele gânduri, în opinia noastră edificatoare 
pentru eforturile pe care acesta le depunea şi dorinţa 
sa de perfecţiune în ale spiritului: „A trebuit sa-mi dau 
seama că dacă vreau să realizez ceva, trebuie să 
nimicesc în prealabil, în sufletul meu şi în mintea mea, 
tot ce mi-au împrumutat atâţia ani de mediu străin, 
tocmai la vârsta cea mai accesibilă tuturor influențelor, 
şi că aceasta nu se poate împlini cu adevărat decât 
acolo unde voi respira o atmosferă românească 
absolut pură şi ferită de miasmele de până ieri”. 

La data de 27 august 1916, România a declarat 
Război Austro-Ungariei. Fostul ofiţer s-a oferit voluntar 
în armata română, dar nu i s-a aprobat cererea. În 6 
decembrie, armatele germane ocupă Bucureştiul. Liviu 
Rebreanu se afla într-o situaţie dificilă, având în 
vedere conflictele anterioare cu autorităţile austro- 
ungare. S-a izolat cât a putut de mult şi, închis în casă, 
a continuat să lucreze la romanul „lon”. Tot în această 
perioadă, fratele său, Emil Rebreanu, ofiţer în armata 
austro - ungară este acuzat de dezertare şi spionaj, 
fiind condamnat la moarte. Acesta este evenimentul 
care mai târziu avea sa-l determine să scrie romanul 
„Pădurea Spânzuraţilor”. 

După ce a demisionat din funcţiile publice pe care 
le-a deţinut, Liviu Rebreanu a cumpărat în anul 1930 
casa de la Ştefăneşti, pe care a stăpânit-o până la 1 
septembrie 1944 când a încetat din viaţă, la vârsta de 
59 de ani. La 3 septembrie 1944 este înmormântat în 
cimitirul bisericii din Valea Mare, pentru ca mai apoi să 
fie mutat la Cimitirul Bellu din Bucureşti. La Valea 
Mare, lângă Piteşti, avea să scrie romanele 


„Răscoala”, „Jar”, „Gorila” şi „Amândoi. 
Incă din timpul vieţii, personalitatea marelui 
romancier a fost recunoscută şi s-a bucurat de onoruri 

cuvenite. În anul 1920 i-a apărut romanul „lon”, distins 
cu premiul „Năsturel - Herăscu” al Academiei Române, 
urmat, în anul 1922, de „Pădurea Spânzuraţilor” pentru 
care Societatea Scriitorilor Români i-a decernat 
„Marele premiu al romanului”. Referitor la creaţia sa, 
amintim succint că aceasta cuprinde numeroase 
articole, eseuri, nuvele publicate în reviste precum 
„Luceafărul şi „Convorbiri Literare”, la care se adaugă 
romanele: „Adam şi Eva” (1925), „Ciuleandra” (1927), 
„Crăişorul” (1929), „Răscoala” (1932), „Jar' (1934), 
„Gorila” (1938), „Amândoi” (1940). A lăsat şi 
numeroase pietre de teatru, unele dintre acestea fiind 
şi în prezent în repertoriul instituţiilor teatrale. Trebuie 
să menţionăm că opera sa a fost tradusă în 
numeroase limbi şi apreciată inclusiv din punct de 
vedere al mesajului filozofic. Nu trebuie uitat nici faptul 
că Liviu Rebreanu a fost preşedinte al „Societăţii 
Scriitorilor Români” şi al „Asociaţiei pentru Educaţia 
Poporului.” 

La 25 mai 1939, Liviu Rebreanu a fost ales membru 
titular al Academiei Române, iar la data de 29 mai 
1940, în cadrul discursului de recepţie, a susţinut tema 
intitulată „Laudă ţăranului român”. Răspunsul l-a primit 
din partea filozofului lon Petrovici. 

„Laudă ţăranului român” nu este un elogiu idilic adus 
satului românesc sau omului care îl locuieşte. Însuşi 
autorul mărturiseşte că: "Lauda aceasta, totuşi, nu 
vrea nici să înalțe, nici să dărâme şi nici măcar să 
dovedească nimic, ci doar să mărturisească o credinţă 
şi solidaritatea mea continuă cu inima acelor mulţi, cari 
au avut parte tot de ocări şi proboziri şi prea rar de 
vorbe bune”. Evident, însă, dizertaţia marelui scriitor 
este plină de semnificaţii privind adevărurile 
existenţiale ce se constituie în tot atâtea particularităţi 
prin care simplitatea şi puritatea poporului român devin 
valori ce pot fi susţinute în orice demers filozofic sau 
mai larg cultural alături de marile valori universale. 
Este vorba nu de „omul civilizat” adică de orăşeanul 
care prin pragmatismul modului său de a fi şi 
construcţiile tehnice trăieşte într-un mediu artificial, 
neautentic, ci de „omul simplu şi pur”, pe care Liviu 
Rebreanu l-a identificat în complexitatea de fiinţă a 
omului de la ţară, a ţăranului român, sublinia autorul: 
„În viaţa altor naţiuni țărănimea a putut a face şi a avut 
un rol, secundar, şters, pentru noi, însă e izvorul 
românismului pur şi etern. La noi, singura realitate 
permanentă, inalterabilă a fost şi a rămas poporul. Atât 
de mult că, de fapt, ţăranul român nici nu este ţăran ca 
la alte popoare”. 

Ideea filozofică fundamentală este realizarea în 
particularitatea ţăranului român a universalităţii omului 
în umanitatea sa, care există şi se manifestă în 
cotidianul său. Pe bună dreptate, autorul nu insista 
asupra unei analize semiotice şi semantice a 
cuvântului „ţăran” pe care, de altfel, îl folosea numai ca 
pretext pentru a sublinia universul valoric existenţial al 
poporului român în dimensiunea naturală a existenţei 

sale. Există astfel o distincţie bine venită între 
conceptele şi categoriile specifice civilizaţiei de tip 
urban, iar pe de altă parte, autenticul valoric al 
naturalului specific omului pur şi simplu. „Cuvântul 
însuşi este de origine urbană cel puţin în semnificaţia 
actuală. Țăranul nu-şi zice niciodată ţăran. Doar în 
vremurile mai noi şi sub influenţe politice a pătruns şi 
la ţară cuvântul „spre a indica pe omul de la sat”, în 
contrast cu cel de la oraş. Ţăranii însă numesc pe 
țărani, simplu, oameni. De fapt, ţăranul nu are nume 
pentru ce nu este nici clasă, nici breaslă, nici funcţie, ci 
poporul însuşi - omul român. Pentru toată lumea, ţăran 
este sinonim cu român, pe când orăşean nu, ba, în 
general,dimpotrivă, mai cu seamă, în ochii ţăranului”. 

„Țăranul” devine astfel un concept ontologic care în 
particularitatea sa cuprinde un universal valoric, altfel 
spus, devine un universal concret, în sensul celor pe 
care le susţinea Hegel şi Constantin Noica. Mai mult 
decât atât, nu este un universal concret oarecare, 
adică un particular care poartă în sine şi cu sine un 
sistem valoric, ci este omul, nu abstract, ci concret, ce 
devine din simplă realitate şi element al unui sistem de 
civilizaţie urban o fiinţă în dimensiunea sa perenă, într- 
un spaţiu valoric şi univers al virtuţilor, toate fiind 
subsumate în conceptul de „omenie”, un caracter 
specific poporului român de la sate. Liviu Rebreanu se 
distanțează astfel de concepţiile neokantiene sau chiar 
şi de ideile lui Goethe potrivit cărora „omul este 
totalitatea oamenilor”. Pentru marele romancier, omul 
nu este o sumă abstractă, ci individualul care însă 
poartă cu sine un univers valoric. 

Esenţa fundamentului creştin care exprimă totodată 
autenticul existenţei tradiţionale româneşti este 
reprezentată de două valori: simplitatea şi puritatea, 
altfel spus smerenia şi nu umilinţa ca dimensiune 
particulară existenţială a omului în spaţiul creştin 
românesc. Foarte frumos spunea Părintele Teofil 
Părăian: „Omul smerit este omul pur şi simplu”. Este 
vorba de smerenia ţăranului faţă de Dumnezeu, faţă 
de oameni, faţă de toată firea zidită şi în raport cu sine. 
Pe acest fundament se poate construi o cultură 
adevărată, creştină, ancorată într-o existenţă 
autentică. 

„Precesta Veche din Coastă”, cea mai veche 


biserică din Pitești. 


Refăcută radical în a doua jumătate a secolului al 
XIX-lea, probabil cea mai veche biserică din Pitești nu 
a suscitat interesul istoriografilor locali. Însăși datarea 
este suspectă științific, lipsa cercetărilor arheologice 
sistematice generând deocamdată numai semne de 
întrebare. Grigore Tocilescu, în Raporturi asupra 
câtorva mănăstiri, schituri şi biserici din ţară, „Analele 
Academiei Române”, Seria Il. Tomul VIII, Secţia 
Istorică, 1885-1886, p. 200, evocă existenţa acestei 
vechi biserici. Tatiana Bobancu, în Album religios. 
Bisericile din orașul Pitești, Pitești, 1933, amintește 
câteva legende legate de acest sfânt lăcaș. Celei mai 
vechi biserici piteștene i s-au dedicat câteva pagini de 
către arh. Eugenia Greceanu atât în prima ediţie a 
lucrării Ansamblul urban medieval Pitești, Muzeul 
Naţional de Istorie, București, 1982, cât și în cea de-a 
doua, din 2007. Nu în ultimul rând, Grigore 
Constantinescu, într-o colecţie de micro-monografii de 
popularizare editate pe internet îi alocă în 2016 un 
studiu, Biserica „Maica Precista”, Pitești. De aici aflăm 
de existenţa unei monografii în manuscris dedicată 
încă din 1977 bisericii de către Dumitru Popa, lucrare 
pe care nu am consultat-o. 

Potrivit unui inventar modern, tradiţia existenței pe 
actuala fundaţie (sau în apropiere) a unei biserici care 
deservea un schit de maici dăinuise până în secolul 
trecut. Sursa indică: „Se zice că au fost la început schit 
de maici"]. Această supoziţie are toate șansele să fie 
încărcată cu valoare de adevăr, luând în considerare 
aşezarea oportună, pe primul etaj superior văii pe care 
râul Argeș o desfășoară la Pitești înainte de întâlnirea 
cu unul dintre afluenții lui considerabili, râul Doamnei. 
Foarte probabil, acel "Pitest Coenobium” de pe harta 
lui Giorgio Reichersdorf din 1550 și de pe cea alui 
lohanes Sambucus din 1566 — punct topografic propus 
de Petre Simionescu drept biserica vecină, viitorul 
schit Beștelei2. Un târg vechi, de troc, Piteștii 
exploatau atât arealul viticol — pe Dealul Piteștilor de 
peste Argeș, din judeţul istoric Mușcel, aveau vii atât 
domnia împreună cu marii boieri, cât și câteva 
mănăstiri istorice — , cât și confluenţa hidrografică, de 
nod rutier, un punct indispensabil pe marile rute 
medievale muntenești. Acest schit putea fi unul dintre 
metoacele Mitropoliei sau al mănăstirilor Argeș, 
Câmpulung sau Cozia, instituții care, de-a lungul 
secolelor, investeau masiv în proprităţile viticole, mai 
ales într-o regiune renumită pentru vinurile ei albe 
dulci. Bineînţeles, nu putem să nu postulăm și ideea 

unui schit independent, ctitorie a unui boier local sau a 
unui cleric potentat care, după cum se va practica 
până în secolul al XIX-lea, se călugărea la bătrânețe. 
De altfel, discreţia primului hram (mai există două 
hramuri, "Izvorul Tămăduirii” și "Nașterea Maicii 
Domnului”, foarte probabil, la rându-le, vechi hramuri 
principale), "Intrarea în biserică a Maicii Domnului” (21 
noiembrie) — sărbătoare situată în Postul Crăciunului, 
mai „incomodă” marilor festinuri publice, deci un hram 
predilect, elitist și personal- ne îndeamnă ușor spre a 
doua opţiune, cea a unui schit pornit dintr-o iniţiativă 
laică, matroanele ctitore (foarte probabil rude) 
devenind ulterior, prin călugărire, monahiile Magdalina 
și Doroteea, nume păstrate până azi în tradiţia locală 
legată de respectivul lăcaș”. 

Leatul 1540, neverificabil azi, ne parvine din 
campania de restaurare și lărgire a bisericii din 1886- 
1887, când preotul paroh lI. Petculescu a găsit-o 
inscripționată pe o lespede. Cu toată imposibilitatea de 
verificare modernă a acestei descoperiri importante, 
mărturia clericului (neutră, dar supusă subiectivității, în 
sensul pericolului citirii eronate a cifrei descoperite) era 
întărită cu două decenii în urmă, tradiţia acestui 
„brand” stăruind încă în conştiinţa locală. Este vorba 
despre o aluzie accidentală a epitropilor din 1858, 
care, într-un memoriu pentru demolarea vechii biserici 
și construirea uneia noi, aminteau că "Precista din 
Coastă” este cea mai veche biserică din orașf. lată că 
avem, până la 1886, în tradiţia locală, ideea că biserica 
aceasta, cea mai veche de aici, nedatată, este 
construită înaintea "Bunei Vestiri'-Greci, datată 1564. 
Foarte probabil informaţia era nouă, luată din fosta 
pisanie care, accidental, se distrusese (la fel de 
probabil) în incendiul din 1794. Tot în privinţa 
începuturilor, Nicolae lorga opinează că Matei Basarab 
a reconstruit la Pitești chiar "Precista Veche”S, părere 
care, în timp, a fost contrazisă — fără dovezi — de mai 
mulți cercetători. 

În 1731 Păuna, soția logofătului Duminică din 
Pitești, dăruiește bisericilor "Precista Veche” și "Buna 
Vestire”- Greci, vecine, o moșie considerabilă, Șuica, 
situată în judeţul Olt, relativ apropiată Piteștiului6. În 
1754 Costandin croitoru, foarte probabil piteștean, 
dăruiește bisericii moșia "Stejeretu” din Bascov, satul 
Flești, plasa Pitești, în lăţime de treizeci-patruzeci 
stânjeni şi lungime „din Bulicești până în hotarul 
Budeasa”! . Este un an important, deoarece tot acum, 
potrivit tradiţiei, sfântul lăcaș devine biserică de mir, 

enoriașii reconstruind-o din lemnă. În 1786 Costandin 
Matei Buliga și cu fiul său, Simion, donau un clopot“. 
Potrivit unui inventar de la 1903 în 1794 arde și este 
refăcută din zid. În 1805 Cârstea măcelarul donează 
bisericilor "Precista din Coastă” și "Sfântul Gheorghe”- 
domnesc o prăvălie în Uliţa cea Mare '-. 

În 1805 Mihalache și Frusina Uescu donau aici un 
potir de argint. În 1807, 30 august, Mărgărita, soția 
răposatului Nicolae Inimăroiu, dă bisericii domnești și 
bisericii „Precista din Coastă” un loc alăturat locului 
părăvăliei pe care o dăduse înainte cu doi ani Cârstea 
măcelarul, cumnatul ei, amânduror bisericilor!!. În 
1816 biserica mai primește un clopot 12. Pe 17 martie 
1826 biserica primește de la Zoița unguroaica o danie 
în faţa curţii interioare, „din poarta sfintei biserici până 
în drum iar latu din casa Stancăi Lăzăroaiţi) până în 
Vasile Cizmaru i cu cășcioara ce să află pe dănsul”13. 
Este vorba despre locul pe care se află astăzi fostul 
Trust de Construcţii Argeș, clădire centrală, simbol, 
alături de clădirea Prefecturii, al perioadei comuniste la 
Pitești. În 1826, 5 iulie, hagi Țenea, epitrop încă la 
biserica domnească, vinde aceleiași biserici și bisericii 
„Precista din Coastă”, amândouă proprietare ale 
prăvăliei lui Cârstea  măcelarul, un drum de 
servitute 14. 

În perioada 1827-1828 epitropiile celor două biserici 
hotărnicesc din nou moșia Șuica, datorită faptului că 
moșnenii de acolo, în timp, îi încălcaseră 
integritatea 15. În 1839 un embaticar al bisericii 
"Precista din Coastă” vinde unui cizmar din mahala 
jumătate de embatic. Actul este important, deoarece la 
finalul lui se semnează numeroși clerici piteșteni'9. În 
1845 biserica domnească va răscumpăra jumătatea 
prăvăliei bisericii „Precista din Coastă”!/. În 1846 
mahalagiii cer încă un preot și îl aduc pe popa Oprea 
din Smeura limitrofă. Dosarul este întocmit de epitropul 
de atunci, Mincu Pancovici!8 — în mitrice numit și 
„plevenliu” (din Plevna) — și de deputatul mahalalei, 
pitarul Răducanu Bucșenescu. În anul 1855 se 
amenajează curtea bisericii, preoţii plătind din leafa lor 
datoriile rămase în urma acestei lucrări!9. În vara 
anului următor, 1856, epitropiile bisericilor proprietare 
la Șuica tocmesc un paznic pentru a păzi pădurea de 
pe acea moșie“. 

Din cauza serioaselor cutremure din prima jumătate 
a secolului al XIX-lea biserica se deteriorează 
substanţial, fapt care împinge epitropia să o repare 
radical, operaţie costisitoare care se desfășoară între 
185821-1864, cu 1864 an de sfințire oficială22. 
Operaţiunea de demolare a vechii biserici, începută în 
februarie 1858 se continuase imediat cu punerea 
pietrei noi de temelie, sfințire pe care epitropia se 
grăbește să o oficieze după 3 luni, în mai. Cităm din 
darea de seamă a protopopului piteștean în funcție 
către episcop: „Astăzi la 27 corent în numele prinţului 
caimacam și al prea sf. voastre chiriarhul eparhii(i) am 
pus piatra de temelie cu citirea sfinţiri(i) apei cei mici 

dupe orânduială, faţă D. Administrator, D. Prez. al 
municipalităţi(i) cu toţi oroșani(i) împreună cu familiile 
lor'23. Între 1875-1877 Ilie zugravul, tatăl renumitului 
profesor piteștean, pictorul Costin Petrescu, o pictează 
- astăzi se păstrează pictura interbelică a pictorului 
Gh. Belizarie, parohianul bisericii. În 1887 i se adaugă 
pridvorul. Călcată mereu de vecini, moșia Stejeret- 
Bascov, danie de secol XVIII, este vândută în 1911. În 
timp, prin cumpărări și donaţii, biserica se înconjoară 
pe strada Griviței, unde se află, de mai multe case, 
majoritatea fiind pierdute și demolate o dată cu 
instalarea la putere a regimului comunist. 

Tatiana Bobancu amintește despre existența de 
secole aici a unei icoane făcătoare de minuni pe care, 
la perioade de jaf, piteștenii o ascundeau între dealuri. 
Un paroh din perioada modernă, părintele Radu 
Budescu, îi evocase faptul că, tot din tradiţie, se 
păstrase informaţia că pictorul acesteia este același cu 
al alteia, la fel de veche, de la mănăstirea 
Nămăiești Existenţa ei la Pitești o evocau 
accidental și epitropii din 1858, anul demolării bisericii 
vechi”. Fotache Tomescu îi sponsorizează în 1869 
remontarea unei alte rame, din metal, operaţie făcută 
de către argintarul piteștean Ștefan. 


Slujitori 

Macarie (1792, ieromonah26). Cârstea măcelarul 
cumpăra în 1792 un teren — probabil cel pe care îl va 
dona bisericilor Precista Veche și domnească în 1805 
- de la Păuna, nepoata de frate a popii Macarie, 
ieromonah, slujitor la Precista din Coastă. Probabil 
monahul Macarie Lerescu, co-ctitor al bisericii "Sf. 
Voievozi” (1751-1756) din satul Găvana, limitrof 
Piteștilor, azi, cartier?! . 

David (preot, duhovnic, protopop, evocat între 
180528 și 1824; viitorul ieromonah Daniil). 
Menţionat aici și în catagrafia din 1808<“, și în cea din 
182430. Are un fiu, „Ioniţă popa David”, care în 1831 
este catagrafiat în mahalaua Precistei 1. În 1834 „loan 
cojocaru sin popa David” este naș de botez al unor 
țărani din Smeura, sat limitrof Piteștilor”< — același era 
catagrafia în 1838 în Culoarea Galbenă și avea 50 de 
ani. Acest Ioniță moare în 1843, fiind înmormântat la 
aceeași biserică. El este menţionat „loniţă protopop 
David cojocarul patentar'“*. Pe această prezumție 
oferim și noi preotului David calitatea de protopop. 
Popa David nu figurează semnatar în mitricele 
bisericii, deci intuim că răposase deja până în jurul 
anului 1832, anul începerii lor. Mai mult, clericul 
Athanasie Davidescu, deputat de mahala, apare într-o 
sursă ca fiind fiul ieromonahului Daniil, primul din lista 
clericilor metocari din centrul târgului, listă manuscrisă 
din prima foaie a pomelnicului acelui metoc episcopal 
din 1820. Credem, așadar că popa David de la 
Precista Veche se călugărește spre sfârșitul vieții — în 
spiritul unei vechi tradiţii medievale —, la fel ca și popa 

Badea, re-ctitorul de la „Sf. loan”, viitorul monah 
Bogoslov. Deja, în catagrafia din 1833 el nu mai 
figurează la "Precista din Coastă”. 

Aminteam mai sus despre fiul protopopului David, 
loniţă, cojocar patentar. Acest Ioniţă botează în 1832 la 
Precista Veche fiul unui sătean din Găvana. El este 
menţionat încă de pe atunci „Ioniţă cojocarul sin Daniil 
ieromonah”, ceea ce atestă două realităţi: 1. sursele 
foloseau aleatoriu gradele clericilor, deci se impune o 
anumită circumspecţie relativ la cronologia lor 2. popa 
David de la "Precista Veche” se călugărise deja în 
1832. 

Nicolae (preot, duhovnic, evocat între 180534 și 
1833). Evocat aici cu ocazia catagrafiei din 180835 și 
a aceleia din 1824 (atunci având 40 de ani). 
Prezumăm existența preotului Nicolae la biserica din 
Coastă în 1805 din două motive: 1. în cadrul 
documentului amintit semnează imediat după popa 
David, duhovnicul de aici, în chestiunea donaţiei 
comune celor două biserici — mai mult, folosește 
aceeași pană cu urma groasă. 2. niciun preot Nicolae 
nu este evocat la „Sf. Gheorghe” în anul documentului. 
Este amintit în continuare în cadrul mitricelor bisericii 
"Precista Veche” în perioada 1832-1833 („popa 
Nicolae”), 1836, 1843-1844, „popa Nicolae duhovnic”). 
Documentele menţionează trei copii ai popii Nicolae: 
loan (naș în 1832 al unui copil de rudari din Piscani) LA 
Anghel — catagrafiat în 1838 în culoarea roșie ca 
având 40 de ani — și Toma, vizitiu și cârciumar*%. În 
1858 la biserica Precista Veche din Coastă este 
înmormântată „Asineta monahia soția preotului 
Neculae”39. să nu neglijăm însă și similitudinea de 
nume de la această biserică: în perioada 1824-1825 
un alt cleric Nicolae, diacon, se preoțește. Amintim că 
la aceeași biserică mai există doi clerici Nicolae: 
diaconul din 1824 (preoţit în 1825), fiul lui Tudorache, 
și preotul Nicolae Tănăsoiu, fiul protopopului Tănase 
de aici, cleric care apare în surse după 1830 și care se 
poate confunda foarte ușor cu colegii lui similari- 
onomastic. Am prezumat finalul slujirii lui aici în 
perioada catagrafierii din 1833. 

Luca (preot, protopop al Plășii de Jos din judeţul 
Muscel, evocat între 1817 0 și 183641). Din mitricele 
interne s-a stabilit că preotul loan de aici, mai târziu 
duhovnic, este fiul lui (vezi mai jos). Un alt fiu este 
Teodor, în 1848 la biserica „Sf. Vineri” fiind 
înmormântat „Teodor deaconu sin popa Luca”*<. 

Tănase (preot, evocat în 18244 ). Catagrafia din 
1833 consemnează un „Tănase duhovnicul” A diferit 
de colegul lui mai tânăr din acel an, Atanasie 
deputatul. Foarte probabil protopopul Nicolae 
Tănăsoiu de la aceeași biserică este fiul popii Tănase, 
popă Tănase care, credem, a slujit aici până în 
preajma anului 1830. În 1833 la "Precista Veche” o 
„Ana popa Tănase” își botează copilul tot aici 5. În 
1838 era catagrafiat în culoarea Galbenă un 
povarnagiu de 42 de ani, „Dumitru zet popa 

Tănase'46, același din catagrafia stânjenilor de fațadă 
întocmită de Maghistrat în 183147. Potrivit sursei, este 
căsătorit cu Ana, fata popii Tănase, care în 1838 avea 
25 de ani. În mitricele din perioada 183648-183949 
este amintit un „popa Tănasie”, foarte probabil colegul 
lui, protopopul Athanasie, mai tânăr. 

Nicolae (diacon, preot, duhovnic, evocat între 
1824-18255 şi 1846; m. 1846). Potrivit sursei, era fiul 
lui Tudorache, detaliu care clarifică și mai bine 
similitudinea onomastică dintre acest cleric și ceilalți 
colegi ai lui, tot "Nicolae” (clericul bătrân evocat încă 
din 1808 și Nicolae Tănăsoiu, fiul preotului Tănase — 
nu al colegului său, protopopul Atanasie Davidescu — 
de aici, care vine de la "Sf. Nicolae” la "Precista Veche” 
în 1834). Faptul că în 1833 la această biserică este 
doar un preot Nicolae”!, că în anul următor vine alt 
preot Nicolae, Tănăsoiu de această dată, ne indică 
două concluzii: 1. preotul Nicolae catagrafiat în 1833 
este el, fiul lui Tudorache, probabil în ultimul an de 
slujire aici 2. popa Nicolae sin Tudorache, în cazul în 
care nu s-a mai mutat la o altă biserică, a rămas aici, 
dar nu mai semnează în mitrice. În 1846 mahalagii 
mai cereau un preot, printre altele justificând că 
„părintele duhovnic Nicolae au murit”. Episcopul îi dă 
voie protopopului de Pitești să îl aducă în locul lui pe 
popa Oprea din Smeura limitrofă, dar să nu uite a 
mângâia și familia clericului răposat, așa cum este 
obiceiulS2. 

Athanasie (preot, protopop, sachelarie, evocat 
între 182553 și 1855). Potrivit catagrafiei, în 1824 
„Athanasie depotatu” avea 35 de ani. Colegul lui mai în 
etate — cu care se confundă mai mereu scriptic — este 
tot "popa Tănase”, Atanasie în cauză fiind fiul popii 
David și semnând adesea în acte expres, cu această 
calitate: "Atanasie Popescu” și "Atanasie David(escu)”. 
În 1832 își botează la biserica Precista din Coastă un 
copil, Dimitrie, nașă fiind o Drugănească. Potrivit 
sursei, tatăl este „popa Atanasie sin Daniil iermonahul 
de la biserica Maica Precista, mahalaua în coastă”S , 
ceea ce ne împinge spre concluzia că popa David de 
la Precista Veche se călugărise spre bătrânețe cu 
numele de "Daniil" și devenise preot metocar, primul 
din lista manuscrisă din pomelnicul metocului 
episcopal de la Pitești din 1820, aflat acum la biserica 
Mavrodolu. Tot în 1832 un loan cojocar, fiul 
ieromonahului Daniil (deci fratele popii Atanasie), este 
naș de botez99 — același loan, fratele popii Athanasie, 
botează în 1834 un copil din Smeura vecină, fiind 
trecut în mitrice fiul popii David” „ încă o dovadă că 
ieromonahul Daniil fusese la origine clericul mirean 
David. În 1833 popa Tănase este prima dată întâlnit în 
mitrice. Tot în 1833 este numit „popa Tănase Popescu” 
sau „Atanasie David”. În 1834 este naș de cununie al 
unor Plugari din Gura Bascovului, alături de soţia sa, 
Caterina”. Tot în 1834 la biserica „Sf. loan” Nastasia 
sin popa Atanase își botează un copil, Maria58, 

viitoarea soţie a popii loan Penescu de la aceeași 
biserică, "Precista Veche”. Consemnat în registrele 
mitrice interne şi în 1834, și în 1836, „popa Tănasie 
Popescu” sau „popa Tănasie sin David”. Mitricele îl 
evocă și în 1843 („popa Atanasie”), an în care fiica lui, 
Anastasia, își botează la biserica "Greci” un copil, 
Dimitrie, naș fiind Dimitrie, fiul protopopului Costandin 
sachelarie Brădeanul, parohul de la "Greci”59. În 1845, 
ca paroh al bisericii, se semna „protopop Athanasie 
sachelarie” cu ocazia unei răscumpărări a unei 
jumătăţi dintr-o prăvălie comună cu biserica 
domnească60. Tot atunci întocmeşte ca protopop de 
Vedea catagrafia protopopiatului oltenesc |. În 1846 
este naș din nou al copiilor unor ţărani din Gura 
Bascovului,  mitricele  consemnându-l „părintele 
protopopul Atanasie dipotat”62. Tot în 1846 mahalagii 
mai cereau un preot la "Precista din Coastă”, un motiv 
avându-l și senectutea părintelui Anastasie, protopop 
în alt judeţ, adică Olt, cel de-al doilea judeţ în care 
episcopia Argeșului își întindea jurisdicţia63. În 1847 
„Grigorie sin protopopul Atanasie cu Ana soru-sa” sunt 
nași de cununie al fiului județului loan din Curtea de 
Argeș64 — Grigore era naș în 1858 cu soţia lui, Maria. 
În 1850, ca președinte al Consistoriului episcopiei 
Argeș, scrie o jalbă episcopului pentru a-i plăti simbria 
pe lunile ianuarie și februarie, semnându-se cu un mai 
vechi rang, acela de sachelarie S. Fiica lui, Ana, 
întâlnită des în diferite mitrice, se căsătoreşte în 1851 
cu „Gheorghe sin Matei Pănescu din satu 
Ciumeștii"66. Tot în 1851 este evocată o altă fiică, 
Elena, naşă de botez 7. Părintele Athanasie figurează 
protopop de Pitești, Găleșești și Cotmeana (1851- 
1856 şi 1861-1862)08. în 1855 împreună cu 
protopopul Constantin Brădeanu de la "Greci, 
recâștigă dreptul la leafa anuală de 500 de lei, prin 
concesiunea colegilor, „căci sfinţiile lor sunt cei mai 
vechi slujbași ai acestor sfinte biserici, căci au sprijinit 
și au chivernisit mulţi ani aceste biserici"69. Protopopul 
Tănase trăia încă în 1865, o „loana Barbu plugari, 
slujnica de la patrapopu Tănase” botezându-și copilul 
nelegitim la „Precista Veche”70. 

Nicolae Tănăsoiu (preot, protopop, evocat între 
18347! şi 1856). În 1834 semnează doar o singură 
dată ("Nicolae Tănăsescu”) în registrele interne de la 
biserica vecină, "Sf. Nicolae”, semn că în acel an se 
mutase la "Precista Veche'72. În 1836 popa Nicolae 
Tănăsoiu îşi botează un copil, Teodor, la biserica 
domnească” 3. Evocat în cadrul mitricelor interne între 
1836-1839; menţionat protopop în 1843, ca naș de 
botez/4. Foarte probabil, fiul preotului Tănase de la 
aceeași biserică. În 1849 o „lleana sin protopopu 
Nicolae” își boteza copilul la „Precista Veche” 5. 
Potrivit sursei, ea este căsătorită cu „Dimitrie dascălu 
sin Dinu Cheroiul”, foarte probabil slujbaș la aceeași 
biserică. Tot în 1849 un „Dimitrie sin preotu Nicolae” se 
căsătorește la Precista Veche cu „Maria sin preotul 
Gheorghie cojocarul”/ „Un alt fiu este „Teodor 

cântăreţu” — viitor cleric la biserica vecină, "Sf. Vineri” 
— căsătorit în 1853 cu Efimia sin Din cojocaru/ 7. O 
sursă internă din 1855 indică, foarte probabil, un alt fiu 
al clericului Nicolae, Costandin, și un rang bisericesc 
dobândit în timp, acela de „castrisie”. Este vorba 
despre cununia lui „Costandin sin preotu Nicolae 
castrisie” cu „Gheorghia sin Stanca văduva, satu 
lonești”, naș fiind un arendaș al moșiei Șuica comună 
bisericilor Precista Veche și Buna Vestire-Greci, 
Fotache Tomescu/8. În 1859 trăiește încă, „Uţa 
slujnica potropopului Tănase”, botezându-și un copil la 
biserica „Sf. Treime"79. 

loan (dascăl, evocat în 183380). 

loan popa Luca (preot, duhovnic, mirodot, 
evocat din 18338! până în 1859). Evocat în registrul 
intern mitrical și în 1834 („popa loan Popovici”), și în 
1836 („popa loan” sau „popa loan sin popa Luca”) — 
popa Luca nu este altul decât protopopul care avea în 
subordine o plasă sudică a județului Mușcel, dar care 
slujea în Pitești, la "Precista din Coastă”. În vara anului 
1836 îi moare un copil, „Gheorghie pruncul fiul popii lui 
loan sin pop. Luca ot oraș Pitești”, iar în toamnă, altul, 
leftimieS2. În 1838 este catagrafiat în vopseaua 
Galbenă clericul „Ion popa Luca”, de 35 de ani, însurat 
cu Dumitrana (26 de ani), împreună având doi copii, 
Matei (6 ani) şi Manda (1 an), și, în întreţinere, o 
văduvă în vârstă de 46 de ani“”. Evocat în registrele 
interne mitrice și în anii 1838-1839, 1846, 1853-1854 
și 1861, „popa lon”; 1843 și 1845, „preot loan sin popa 
Luca” sau „popa loan Luca”; 1844, „preot lon”; 1847- 
1851 și 1856-1859, „preot loan duhovnic”. În 1847 este 
amintit cu rangul de „duhovnic”84, în următorul, cu 
acela de „mirodot” 5. În vara lui 1848 popii loan 
duhovnicul îi moare _un copil, Gheorghe (8 ani), în 
epidemia de holeră%0. În 1850 „preotu loan cu Dumitra 
preoteasa sa din Pitești” sunt nași de cununie unui 
logofăt din Vrănești, sat limitrof Piteștiului 7. Tot în 
1850 câţiva preoți piteșteni întocmesc o jalbă în care 
se Plârig de abaterea popii loan de la "Precista din 
Coastă”68. Este vorba despre refuzul violent — urmat 
de refuzul și altor preoţi — de a merge la „parada” de 
Bobotează lângă un coleg impus de protopopul 
Gheorghe Coculescu (pretextând că respectivul 
„fratele” are patima beţiei „și altele”). La rându-i, în 
1851 este acuzat, alături de popa Oprea, noul lui 
coleg, tot de o abatere pe seama consumului excesiv 
de alcoolY. În 1852 fiul lui, Nicolae, se cunună la "Sf. 
Treime-Beștelei” cu Maria, fata dascălului Grigore 
ardeleanu, învăţător 0. în 1854 fiul popii loan, Marian, 
se cunună“ ! și anul următor un alt fiu, Nicolae (amintit 
mai sus), este naș de botez“. Conform arhivei 
bisericii vecine, "Greci”, în 1855 un „popa loan” semna 
lângă un altul, loan Penescu 3. Tot în 1855 Zmaranda, 
fiica lui, se căsătorește cu fiul paracliserului Costandin, 
viitorul preot Voicu Costandinescu de aici 4. în 1860, 
fiul popii loan duhovnicul, preotul Dimitrie (amintit în 
mitrice de abia în 1864), este naș de botez”. În 1865 

„Dimitra proteasa soţia lui popa lon din Coastă” boteza 
singură“, semn că soţul ei, probabil, murise. 

loan Pascu (preot, evocat în 183697). 

Oprea (preot, duhovnic, evocat între 184698. 
1852). Potrivit sursei, popa Oprea din Smeura e adus 
la Biserica din Coastă chiar de către mahalagii, care 
mai doreau un preot oficiant pe lângă cel activ deja — 
din precauţie, mahalagiii mai vorbiseră și cu preotul 
Antonie de la "Sf. loan”, și aceluia surâzându-i ideea 
de a se muta aici. Tot acum, în 1846, popa Oprea 
începe să fie prezent în mitrice. Are o vârstă 
respectabilă, din moment ce în 1848 la „Precista 
Veche” este îngropată „Rada sin popa Oprea”, în 
vârstă de 70 de ani99, preot oficiant fiind chiar tatăl ei. 
Cu toată senectutea, popa Oprea împreună cu colegul 
său, popa loan, este canonisit în 1851 de episcopie din 
cauza alcoolismului. Este eliberat din canonul de la 
episcopie prin chezășuirea a trei prieteni, printre care 
protopopul Nicolae Constantinescu100. 

Nicolae Iorgulescu (dascăl, m. 1852101). Moare 
la finele anului 1852, fiind înmormântat în cimitirul 
bisericii, detaliu care generează ipoteza că a cântat (și) 
aici. 

Costandin (paracliser, evocat în 1855102). Este 
tatăl viitorului preot de aici, Voicu Costandinescu, la 
rându-i, ginerele duhovnicului loan popa Luca. 

loan Penescu (dascăl, evocat în 1852103, preot 
evocat între 1855104-1865). A nu se confunda cu 
protopopul loan Păunescu de la „Sf. loan”, şi acela 
căsătorit cu o "Maria”! În 1852 „loani sin preotu Pană, 
junile, dascăl” se căsătorește la biserica "Greci” cu 
Marița, fata lui Spiridon  calpacciul, ginerele 
protopopului Tănase de acolo, relație mai mult decât 
satisfăcătoare pentru un aspirant la preoţie la "Greci", 
mai ales că, potrivit sursei menţionate la început, nașul 
este „Ilie protopopu Costandin iconomu, Maria soro- 
sa”. Tatăl lui, popa Pană, este vechiul preot de la 
biserica "Sf. Vineri”. Deja preot în 1854, când își 
boteza la “Greci” un copil, naș fiind Nicolae, fiul 
protopopului Brădeanu105. Există o mare probabilitate 
ca loan Penescu să fie preot la "Precista Veche” chiar 
dinainte de 1855, în 1854 un cleric, „loan Niţă”, 
semnând mitricele alternativ cu popa loan duhovnicul. 
În 1855 semnează deja în mitricele de la "Precista 
Veche”106. în 1856 același naș îi mai boteza un 
copil107. în 1859 Maria, fiica lui Nicolae Brădeanu, îi 
mai botează un copil108. În 1860 îi moare o fiică, 
Ecaterina 109, în anul următor murindu-i alt copil, 
Petre110. în 1862, Maria, fiica protopopului Brădeanu, 
îi mai botează un copil, registrul mitrical consemnând: 
„preotu loan Pănescu, mahalaua nouă”111. în 1864 
preoteasa Maria, soţia lui, botează copilul dascălului 
Apostol Alicsăndrescu112 și, tot acum, amândoi soții 
cunună un grădinar din Văleni 113. Întâlnit în mitricele 
interne de la "Precista Veche” și în anul 1860, și în 
perioada 1864-1865 („preotul loan Penescu”). În 1865 
este din nou tată, nașul de botez al copilului său, 

Dimitrie, fiind Valea 
Mare”114. 

Teodor (diacon, evocat în 1855115). 

Dumitru Militaru (dascăl, evocat în 1853116). 
Evocat în anul sursei citate, 1853, ca naș de botez la 
"Precista Veche” — presupunem că era deja cântăreţ 
aici. Este fiul diaconului Gheorghe din Budeasa și se 
căsătorește tot în 1853 cu „Parascheva sin Marin 
croitoru sin lordache”117. în 1855 este deja preot, 
foarte probabil la „Sfânta Treime'-Beștelei (al doilea 
preot "Dimitrie", după protopopul Dimitrie), dar la 
„Precista Veche” își botează un copil, Elena, nașă fiind 
fiica protopopului Atanasie de aici — copilul va muri 
după o lună. Încă un copil, Tănase, îi moare în 
1859119. Tot în acel an însuși protopopul Atanasie 
(care, credem, îi mijlocise ascensiunea) îi botează un 
copil, Ecaterina 0, dar și acesta moare. În 1862 își 
botează un copil la biserica domnească, naș fiind 
Costandin, fiul popii Sandu Antonescu de la acea 
biserică '<'. Același lucru, cu aceiași actanți, tot la 
biserica domnească, în 1864122, cu un alt copil. 
Potrivit acestei surse, tatăl este preotul Dimitrie 
Militaru. În 1864 semnează pentru prima dată în 
mitrice123. în 1865 cuplul cunună la biserica 
domnească pe cântărețul Rizea Dobrescu (viitor preot 
la "Sf. Ilie”, cel care i-a comunicat Tatianei Bobancu 
multe informaţii despre istoria veche a Piteștiului și a 
bisericilor lui) cu fiica preotului Neagu Brașov de la 
"Buna Vestire”-Greci 124. 

Teodor (cântăreț, 1853125). Conform sursei, 
„Teodor cântărețu sin preotu Nicolae” (Tănăsescu, 
n.a.) se căsătorește cu „Efimia sin Din cojocaru”. Este 
chiar popa T. Tănăsescu, menţionat ca preot în 
mitricele bisericii vecine, „Sf. Vineri”, în perioada 1857- 
1860 şi în anul 1862 la biserica domnească. Există, 
foarte probabil, un refuz al clericilor piteșteni în a-l 
cununa, din moment ce tot în aceeași zi a cununiei, 26 
Se pISINDe, ploile na Pitești roagă bisericile orașului 
să îl cunune126. Se născuse în 1836 și fusese botezai 
la biserica domnească, buletinul de botez 
consemnându-l drept fiul popii Nicolae Tănăsoiu 127. 
În 1858 protopopul Nicolae Costandinescu îl 
recomandă episcopului Climent care îi acordă gradul 
de "castrisie” „ În 1868, probabil în contextul unui 
divorț, întâlnim trei acte despre părintele Teodor 
Tănăsescu datate 26 noiembrie: 1. dovada a doi 
mahalagii că părintele și soţia lui, Eftimia, nu au părinți. 
2. dovada acelorași mahalagii că aceiași, de 15 ani de 
când sunt căsătoriţi, nu au avut copii 3. inventarul 
averii preotului Tănăsescu 129. 

Apostol Alicsăndrescu (dascăl, evocat între 
1857130 şi 1864). Sursa indică faptul că în 1857 îi 
moare un copil, Gheorghe, care este îngropat la 
"Precista Veche”. A doua evocare este din 1864 3 
atunci când își botează un copil care va muri în același 
an. 


„preotu Dinu duhomnicu, 

Documente 


Apostol Costandinescu (dascăl, evocat în 
1859132, m. 1861). Sursa indică faptul că în 1859, la 
biserica "Precista Veche”, cântărețul Apostol 
Costandinescu - foarte probabil slujitor aici -— , 
căsătorit cu Safta, își botează copilul. Peste doi ani, 
din păcate, moare133. Se mai indică și faptul că era 
fiul postelnicului Costandin, că era tot dascăl, şi că 
avea 28 de ani. 

Voicu  Costandinescu (preot, evocat între 
1864134 și 1865). Fiu al paracliserului Costandin, se 
căsătorește în 1855 cu Zmăranda, fiica preotului de 
aici, loan popa Luca135. Preot la biserica vecină, "Sf. 
Nicolae”, între 1858-1861. Întrucât niciuna dintre cele 
două biserici în cauză nu au registre mitrice în anii 
1862-1863, postulăm că trecerea preotului Voicu la 
"Precista Veche” s-a produs tocmai în această 
perioadă. 

În 1864 este naș al copilului preotului Matei lonescu 
de la biserica vecină, "Sf. Vineri”136. în următorul an, 
1865, preoteasa Zmaranda este nașă de botez la 
biserica vecină, "Sf. Gheorghe"137. 

88s J.A.A.N., Col. Doc. Ist., P. XLIII, doc. 13. 

89%s J.A.A.N, Fond Episopia Argeș, Dos. 7/ 1851. Se 
prezentase cu colegul lui, popa Oprea, puternic alcoolizați la 
un maslu în casa pitarului Pavlică Rătescu, mai precis o 
slujbă pentru mama bolnavă a gazdei. De față erau mai mulţi 
boieri. Clericii aduseseră cu ei şi icoana făcătoare de minuni 
a Maicii Domnului, proprietatea bisericii. Slujba nu s-a putut 
ține din cauza stării preoţilor. Clericii au fost trimiși acasă, 
timp în care gazda l-a chemat pe protopopul Piteștilor, 
Gheorghe Coculescu, să îl informeze. Un precedent mai mic 
fusese și de Crăciunul anului 1850, când fiul popii loan 
adusese pentru enoriași o sticlă de aghiasmă care mirosea 
a rachiu. Popa loan este pedepsit la episcopie, după canon, 
la slujbele mănăstirești, câteva săptămâni, în ianuarie 1851. 
În locul lui este trimis la canon tovarășul său, popa Oprea. 
Părintele loan, duhovnic, revine acasă numai după ce 
prestează un jurământ de pocăință. Pentru eliberarea lui de 
la mănăstire se pun 3 chezași, printre care și protopopul C. 
Brădeanu de la biserica vecină, "Greci”(f.1-f.4). Protopopul 
chiar se plânge episcopului că i-a văzut pe acești clerici chiar 
prin mijlocul târgului (bănuim că alcoolizaţi), că i-a îndrumat 
să se ducă acasă și că mereu are probleme din cauza viciilor 
lor, deoarece poporul îl apostrofează mereu că îi îngăduie, 
ca sef al lor (f. 5). 

9%0s J.A.A.N., fond C.R.S.C. / Parohia „Sf. Treime”, 
Piteşti, Dos. 19/1852, Cununaţi, f. 1. 

91sJ.A.A.N., fond C.R.S.C. / Parohia „Precista Veche”, 
Pitești, Dos. 12/1854, Cununaţi, f. 3. 

92lbidem, Dos. 13/1855, Botezaţi, f. 3. 

93 Arhiva... Greci, dos. 1, f. 112. 

94s J.A.A.N., fond C.R.S.C. / Parohia „Precista Veche”, 
Pitești, Dos. 13/1855, Cununaţi, f. 3. 

95lbidem, Dos. 18/1860, Botezaţi, f. 1. 

9%6lbidem, Dos. 21/1865, Botezaţi, f. 3. 

97 bidem, Dos. 1/1836, Morți, f. 1. 

9%8s J.A.A.N., Fond Episcopia Argeș, dos. 22/ 1846, f. 1. 

99s J.A.A.N., fond C.R.S.C. / Parohia „Precista Veche”, 
Piteşti, Dos. 6/1848, Morți, f. 1. 

00s J.A.A.N, Fond Episcopia Argeș, Dos. 7/ 1851. 
101s.J.AA.N,, fond C.R.S.C. / Parohia „Precista Veche”, 
Piteşti, Dos. 10/1852, Morți, f. 1. 
02lbidem, Dos. 13/1855, Cununaţi, f. 1. 

103s.J.AA.N., fond C.R.S.C. / Parohia „Buna Vestire”- 

Greci, Pitești, Dos. 20/1852, Botezaţi, f. 1. 
04Arhiva... Greci, dos. 1, f. 112. 

105s.J.AA.N., fond C.R.S.C. / Parohia „Buna Vestire”- 

Greci, Pitești, Dos. 22/1854, Botezaţi, f. 1. 

106Arhiva... Greci, dos. 1, f. 112. 

107S.J.A.A.N., fond C.R.S.C. / Parohia „Buna Vestire”- 
Greci, Pitești, Dos. 24/1856, Botezaţi, f. 1. 

O8ipidem, Dos. 27/ 1859, Botezaţi, f. 1. 

109%s J.A.A.N., fond C.R.S.C. / Parohia „Precista Veche”, 
Pitești, Dos. 18/1860, Morți, f. 1. 

10lbidem, Dos. 19/1861, Morți, f. 1. 

TIsy.AA.N., fond C.R.S.C. / Parohia „Buna Vestire”- 
Greci, Dos. 30/1862, Botezaţi, f. 1. 

12sJ.A.AN., fond C.R.S.C. / Parohia „Precista Veche”, 
Pitești, Dos. 20/1864, Botezaţi, f. 3. 

13ibidemn, Dos. 20/1864, Cununaţi, f. 1. 

114ibidem, Dos. 21/1865, Botezaţi, f. 1. 

15Arhiva... Greci, dos. 1, f. 112. Un diacon văduv, Tudor 
ot Valea Mare, etatea 45 de ani, era catagrafiat în 1838 în 
culoarea albastră, vezi Spiridon Cristocea, Orașul Pitești..., f. 


116s J.A.A.N,, fond C.R.S.C. / Parohia „Precista Veche”, 

Pitești, Dos. 11/1853, Botezaţi, f. 3. 
7lbidem, Cununaţi, f. 1. 

118ibidem. Dos. 13/1855, Botezaţi, f. 1 

119bidem. Dos. 17/1859, Morți, f. 1 

120ibidem, Dos. 17/1859, Botezaţi, f. 1. 

121S.JA.A.N., fond C.R.S.C. / Parohia „Sf. Gheorghe”, 
Pitești, Dos. 18/1862, Botezaţi, f. 1. 


122lbidem, Dos. 20/1864, Botezaţi, f. 1. 

123s J.A.A.N,., fond C.R.S.C. / Parohia „Precista Veche”, 
Pitești, Dos. 20/1864, Botezați, f. 1. 

24S JAAN,, fond C.R.S.C. / Parohia „Sf. Gheorghe”, 
Pitești, Dos. 21/1865, Cununaţi, f. 1. 

25sS.J.A.AN., fond C.R.S.C. / Parohia „Precista Veche”, 
Pitești, Dos. 11/1853, Botezaţi, f. 3. 

26s J.A.AN, Col. Doc. Ist., P. XLVII, doc. 138. 

127Ibidem, P. XIX, doc. 35. 


28s J.A.A.N., Fond "Episcopia Argeșului”, Dos. 1/ 1858, 
f. 3. 
129s J.A.A.N, Col. Doc. Ist., P. XXVI, doc. 62, doc. 63 și 
doc. 64. 


130s J.A.A.N., fond C.R.S.C. / Parohia „Precista Veche”, 
Piteşti, Dos. 15/1857, Morți, f. 1. 
31lbidem, Dos. 20/1864, Morți, f. 1. 
32ibidem, Dos. 17/1859, Botezaţi, f. 3. 
33ibidem, Dos. 20/1864, Morți, f. 1. 
34lbidem, Botezaţi, f. 1. 
3Slbidem, Dos. 13/1855, Cununaţi, f. 1. 
36lbidem, Dos. 20/1864, Botezaţi, î. 1. 
137SJ.A.AN., Fond C.R.S.C. / Parohia „Sf. Gheorghe, 
Piteşti, Dos. 1/1865, Botezaţi, f. 2. 


Lista electorală din 1861 pentru alegătorii 
din judeţul Argeș și orașul Pitești 


dr. Aurel RADU, 


inspector superior în cadrul Serviciului Judeţean Argeș al Arhivelor Naţionale 


În colecţia de foi volante a Bibliotecii Academiei 
Române din București se află o foaie volantă mare (73 
X 49 cm)l, în fapt o listă electorală nominală cu marii 
proprietari funciari și urbani din judeţul Argeș și orașul 
Pitești, care aveau drept de vot cenzitar, în 
conformitate cu prevederile Convenţiei de la Paris din 
1858. 

Lista electorală este împărțită în trei secţiuni: 
alegători primari (93), alegători direcţi (25) și alegători 
direcţi de oraș (33), adică un total general de 151 
alegători. Alegătorii primari erau repartizaţi în 
conformitate cu subdiviziunile administrativ-teritoriale 
ale județului Argeș, pe cele șapte plase: Pitești (25), Olt 
(7), Topolog (13), Loviştea (10), Găleșești (14), [Curtea 
de] Argeș (16) și Cotmeana (8). Valoarea totală 
estimată în galbeni se ridica la suma de 259.320 
galbeni, adică: 12.309 galbeni pentru alegătorii 
primariZ, 28.349 galbeni pentru alegătorii direcţi și 
218.662 galbeni pentru alegătorii direcţi din orașul 
Pitești. 

În această listă regăsim informaţii despre 
proprietăţile funciare/industriale rurale (moșii, fânețe, 
livezi de pruni, vii, poverne, cârciumi, roate de 
moară/mori etc.), în special cele din judeţul Argeș, dar 
și despre proprietăţile urbane (perechi de case, 

terenuri de casă, prăvălii, cârciumi etc.) din orașul 
Pitești. Orășenii piteșteni cu drept de vot deţineau 
numeroase proprietăți urbane dar și proprietăţi rurale 
însemnate: moșii, păduri, cârciumi, hanuri şi vii. 
Proprietăţile deţinute de Nicolae Coculescu (numele 
scris Cuculescu) din Pitești reflectă o activitate specific 
burgheză. Acesta deţinea o clădire în piaţa orașului 
(Piaţa Episcopiei), care forma „un teatru, o cafenea cu 
toate mobilele și două prăvălii”, trei perechi de case cu 
locul lor în Pitești, precum și moșia Cocu (scrisă Cucu) 
din județul Argeș. 

Lista electorală din 1861 a fost tipărită cu alfabetul 
de tranziţie și cuprinde o serie de prescurtări care au 
fost întregite (Arg. = Argeș, d., dis., distr. = district, m. 
= moşia, Mus. = Muscel, or. = oraș, p. = plasa, per. = 
pereche, Pit. = Pitești etc.), dar și alte greșeli de 
tehnoredactare, care au fost corectate tacit, sau au fost 
semnalate prin note de subsol. Acolo unde nu am putut 
identifica/corecta anumite toponime, acestea au fost 
semnalate prin text înclinat. 

Această listă-document vine să întregească 
informativ lista electorală din anul 1857 referitoare la 
alegătorii din judeţul Argeș și din orașul Pitești, pe care 
am publicat-o integral într-un număr anterior al 
revistei3. 

DISTRICTUL ARGEȘ 
Listă de alegătorii primari cu venit cel puţin 100 galbeni potrivit art. 3 din anexul 2 al Convenţiei?. 
De cei direcți cu venit foncier cel puţin de 1.000 galbeni potrivit art. 4 din anexul 2. 
De alegătorii direcţi din orașul Pitești cu capital cel puţin de 6.000 galbeni potrivit art. 4 din anexul 2 al 
Convenţiei. 
Anul 1861 ianuarie 1 
ALEGĂTORI PRIMARI 


Nr. : Valoarea 
Numele și Eta = za da > E 

persoa- prenum sia fete Izvoarele din care se constituie capitalul totală în 
nelor galbeni 


PLASA PITEŞTI 
|__4. | loan Budişteanul | 41 | Moşi istri 110 


Fotache 33 | Moșia Valea Rea;, districtul Argeș. 100 
Tomescu 


Nicolae Beştelei Moşia Bradu de Jos, districtul Argeş 


45 | Moșia Gorganul, districtul Mușcel. 100 
Enculescu 


Moșia Moşoaia, districtul Argeş. 100 


Apostol Moșia Budeasa Mare, districtul Argeş. 101 
Pănculescu 


A Moşia Găleşeştii de Sus, districtul Argeş. 100 
120 stânjeni în hotarul Săpatul, districtul Argeş. 
tefan Babic? Moșia Potcoava și Budeasa, districtul Argeș. 


caiete. legă Moșia Ciumești din districtul Mușcel și casele din 
Piteşti. 


Moșia Budeasa, districtul Argeş. 


Dumitrescu 

e O |! Moșia Gălășeștii, districtul Argeș. 
Isvoranul 

Moșia Valea Mărului, numită Găleșești, districtul 1 
Rătescu Argeş. 


Costache Moșia Prundul, districtul Argeș, o prăvălie cu case 100 


ala săi aid at 
lu >|0|0 
elie)] Oo|a|I= 


100 
01 


Negulescu în ulița cea mare a târgului și alta în răscruci în 
Piteşti. 
16. Nae Dimancea Moșia Găleșești Găvana și Budeasa, districtul 560 
Argeş. 
loan sin Radu Moșia din hotarul Moșoaia cu livezi de pruni, locuri 105 
de arătură, de fânețe și o cramă. Povamă pe 
această moşie. 
Ilie Trifonescu Moșia Gura Bascovului” cu cramă, districtul Argeș 125 
şi din satul Merenii şi Spinenii, districtul Olt. 
George Proprietate în livezi de pruni, locuri de arătură, 105 
Arsenescu livezi de fânețe și o roată de moară în hotarul 
Cocu și Groși, districtul Argeș; 25 stânjeni livezi de 
fân în hotarul Soborii, districtul Olt. 
Daniil Chiriţescu 100 
Nicolae In proprietatea Brazii cu pădurea în tăiere, 102 
Herăşescu districtul Argeş. 
Ghiţă Proprietatea Smeurat și vie, districtul Argeș. 
Hristodorescu 
Nicolae 
Găleşescu 
Marin Moșia Sămara”, livezi de pruni, moară, cârciumă 
Dieconescu şi povarnă, districtul Argeş. 
Vasile lancu Moșia Săpata de Sus și de Jos, livezi de pruni, 
fânețe, arătură, cârciumă și povarnă, districtul 
Argeş. 


SR 
e, 


N 

PLASA OLTULUI” 
| 26. | loan Diamandi | 41 | Moşie în hotarul Pleşoiu din această despărțire. 


27. loan Burdescu Părțile de moșie în hotarul Pleșoiu și Cremenari 
Moșteni. Buda din plasa Topologului. 


E Moșie în hotarul Teiu'', Urși din această plasă și 
Ceaușescu Corbii din plasa Topologului. 
Moșia Ciomăgeștii de Jos, districtul Olt și parte în 
hotarul Măcăi din această despărțire, districtul 
Argeş. 
Moşie în hotarul Uda'? de Sus și de Jos şi Cuca 
din această despărţire. Groşi din plasa Piteștilor. 
însă 25000 lo inu orineunenma 8 
Ceauşescu 
loan Opriţescu 48 | Moșie în hotarul Pleșoiu și Cr. Moșteni din această 
at ma sat despărțire, și în hotarul Ruda din plasa 
Topologului. 


PLASA TOPOLOGULUI 


Grigore Balotă 35 | Hotarul Bârsești Vlădești, Cepari Ungureni și 
Cireşu, districtul Argeş. 


| 34. | lancuBalotescu | 30 | Hotarul Cepari Ungureni, districtul Argeş. 105 
(cu el în Hotarul Bârsești Vlădești, districtul Argeș și 100 
Lerești, districtul Muşcel. 
Hotarul Bârsești Vlădești, districtul Argeș. 222 
Minculescu 


Alecu Bălteanu Hotarul Tigveni din districtul Argeș. 


Răducanu Hotarul Bărbălani Ciomăgești din satul Lăunele, 
Drăgulescu districtul Arges 


Dimitrie Hotarul Bârsești Vlădești, districtul Argeș. 100 


Tigveanu 
Hotarul Ruda din districtul Argeș, Crăpeteri, 
Turcesti si Bărbăteşti, districtul Vâlcea. 

42. | Nicolae Slăvescu | 46 | Hotarul Bârsești Vlădești, districtul Argeş. 

Costache 25 | Hotarul Alimăneștii de Jos, districtul Argeș. 

Lintescu 

Costică Bălteanu | 32 | Hotarul Tigveni, districtul Argeş. 

Răducanu Balotă Hotarul Cepari Ungureni, districtul Argeș și hotarul 
Căzăneşti, districtul Vâlcea. 


PLAIUL LOVIŞTII 


Se mm | Voicești, în Milcău și Blidari, districtul Argeș. 
Odoroagă 

Suici, muntele Mesteacănul, districtul Argeş. 105 
|__48. | loan Văleanu | 32 | Suciîn Argeş şialtaîn Romanați. | 105 |] 
| 49. | DinuFurduescu | 45 | Suici, Bârsești Vlădești, districtul Argeş. 113 
50. | DaniilCantarol | 62 | Bucşăneştisau Corbeni, districtul Argeş. 103 
|__51. | Mihai Brătianu | 52 | Suici, Muşăteşti, districtul Argeş. O | 163 | 


loan Teodosiul Muntele Lespezile și Frăștițeanul în Vâlcea și 155 
ceairul p. Piteşti şi moşia Codrea, districtul Argeș. 
I-II d Lai 


— 22 ————————————————————————————————————— Restituiri Pitești nr. 1/2022 


Documente 


ea ea [ax | Corbeni și muntele Daiescu, districtul Argeș. 
PLASA GĂLEŞEŞTILOR 


să 203 nl mc Med 
Ploeşteanu 
e E bi Recea, districtul Argeș. 

Șerbănescu 


58| ear Rates a -28. Răteşti, districtul Argeş. 
| 59. | Preotul Costache Cacaleţii de Sus şi de Jos, districtul Argeș. 
36 


P'*. Nae Furduești, districtul Argeș. 

Constandinescu 

Ștefan Vlădoianu sf Ciupa din districtul Dâmboviţa, via din dealul 
pa pă şi altă vie din județul Muscel. 


Îi = E NI E a 
Marianovici 
Popescu 
DR e E 
Perdicaru 
0 ll met II 
Călinescu 


|__66. | Costache Botea | 45 | Teiu,districtul Argeş. | 100 | 
68. Nae Dieconescu Recea și Neguni, districtul Argeş. 106 
69. Preotul Marin Cacaleţii de Sus și Budișteni, districtul Mușcel. E 7 100 
lonescu 


PLASA ARGEȘULUI 


Nae Balotă Gabaneți Sabina, plasa Piteștilor, Băiculești, 
Toplița, districtul Argeş, Lereşti, districtul Muscel. 


loan pa | fă Băiculești, vie în Funduri comuna Bleici, plasa 100 


fana Niţul e |reoa şi Bădiceni, districtul Argeş. 


PR a Nanoescu Cepari, prăvălie și case m. orașul Argeș, districtul 100 
Argeş, vie la Drăgășani, districtul Musșcel(!). 


ol ae Vie la Drăgășani, districtul Vâlcea, han în orașul 
Șendrălescu Pitești, prăvălie idem, 50 pogoane loc idem, 
districtul Argeș. 


nus lati Băscovelu cu han și moară pe dânsa, districtul 
Argeş. 


DM şi Valea Rea, Băiculești'€ districtul Argeș, via 
DM | sttnez Piscu cu pădure, districtul Muscel, 
delnita din lunca Argesului, districtul Arges. 


N. Popescu Spineni, districtul Olt, 15 pogoane loc în moșia 
orașului Argeș, districtul Argeș, 15 idem în Valea 
Iașului, 10 idem Mușătești, 10 idem cu pruni în 
Costești, case și cârciumă în Mușătești, case și 
prăvălie în oraș, districtul Arges. 


Cost. Balotescu_| 49 | Cepari, Cieşti, districtul Argeş. 
E în ci je vii la Feţeni, 2 joagăre, dârstă și puroi", 20 


Petrescu __ Î 


38, los Steroiul [4 Lei districtul Argeş 
loan Pătescu 45 stânjeni moșie în hotarul /cieasca, 34 idem 105 
Băiculești, 63 idem Valea Rea, districtul Arges. 

Mi ceia e Valea Rea, comuna Băiculești, /ljeasa idem, 
Băiculeşti cu moară, Păuleasca, districtul Argeș. 
DA scie LI Cacaleți, o moară și o pivă pe dânsa, Gălășești, 
districtul Argeș. 
ea atita ud Băiculești, vie în dealul Ciocănești, case în Pitești, 
districtul Argeş. 
Simona | | ei 
Căpitanovici oraşul Pitești cu locul lor, districtul Argeş. 


PLASA COTMENII 


Vasilache 48 | Moșia Vulpești o posedă cu drept zestral din anul 
Urzescu 1847 și din cumpărătoare din anul 1853, districtul 
Argeş. 


Scarlat Turnavitu | 42 | Moșia Bănișoreanca Tefeleasca cu parte din 
Crângureasca de cumpărătoare din anul 1846 și 
1847 și din 1858. Moșia Chiţești o posedă cu act 
de dotă!'* din anul 1858, cu act sub adeverirea 
Tribunalului Muscel nr. 28, districtul Mușcel. Moșia 
Bunbueni de moștenire de la părinţi, însă parte din 
ea, parte din moșia Stârci cu act de dotă, districtul 
Argeş. 


88. Ștefan Melicescu | 34 | Moșia Lăceni de moștenire de la părinți, districtul 
Argeș, via din dealul Văcărești de moștenire de la 
părinţi, districtul Ilfov. 

loan Hrisopold 33 | Parte din moșia Stârci'” cu drept zestral din anul 
1857, districtul Argeș, idem din moșia Deparaţi 
idem, districtul Teleorman. 


Cârstea loan Moșia Vlădița de Sus de moștenire și 

Posteln. cumpărătoare din anul 1853, moșia Trifu Bursi de 
moștenire și cumpărători vii, moșia Gosa de zestre 
și cumpărătoare din anul 1851, afarce“ de 
pădure, districtul Argeș. 


Costan. Mazilu 42 | Fașa din Drumul Morii de moștenire, fașa 
Bumbasanca de cumpărătoare din anul 1855, fașa 
loneasca de moștenire și cumpărătoare din anul 
1850, fașa Câmpul Trifului de moștenire, fașa 
Cosocioaca de moștenire și cumpărătoare din 
anul 1854, livada?" de pruni din satul Țuţulești??, 
plasa Gălășești, de cumpărătoare din anul 1856, 


districtul Argeș. 

Parte din moșia Ungheni” de cumpărătoare de 
ani 1845, districtul Argeș, via din Ștefănești de 
cumpărătoare din anul 1828, districtul Muscel, 
livada de pruni de lângă casele de locuinţă ce are 
în marginea orașului Pitești de cumpărătoare din 
anul 1829, districtul Argeș. 


loan Popescu Parte din hotarul moșiei Humele de cumpărătoare, 104 
districtul Argeș. 

ALEGĂTORI DIRECȚI 


Valoarea 
Izvoarele din care se constituie capitalul totală în 
galbeni 


Vâlcelile sau Cănoaia de la Balta Albă, 1476 
districtul Râmnicu Sărat, o jumătate din trupul 
mosiei Isvoru, districtul Arg 


Rudeni, Râu Alb și Poiana, Mălureni, via de la 1044 
Bulgaru, districtul Muscel. 


40 Numele și 
p ads prenumele 
George 
Perdicarul 
3, 


Dimitrie Brătianu | 44 
(9) 


Teodor Brătianu | 5 Tigveni, districtul Argeș, Corbeni idem, parte 1000 
din moşia Vărzari idem, Drăgoești partea din 
moșia Drăghicești, districtul Olt. 
4. | loan Brătianu 42 | Mijești, districtul Vâlcea, Pleșoiul, districtul 1062 
Romanați, Mugești, districtul Olt, Galeș, 
districtul Argeş 


Dimitrie 


Leleasca Dubroteasca, districtul Olt, Oesști 1000 
districtul Arges. 


Drăgoescu i 
_6._ ___ |D.Budişteanu | 4 
8. ___ |N.Roseti | 


districtul Ilfov. 
Furduești, districtul Argeș, Diroiul, Donești, 1230 
Degești, districtul Olt, o vie în Coasta 
Câmpului, districtul Mușcel. 
Mihai Berendei 50 | Doagele, districtul Teleorman, Pădurețu, 3000 
districtul Argeș, Borlești și Găleșești, districtul 
Argeș. 
13. Drăghici Gliganu, Bascov?*, districtul Argeș, Budeasa 
Budişteanu Mare și /2 moara la Miricioiu, districtul Argeş. 
14. Cost. 30 | Gliganu și Bradu de Jos, districtul Argeș. 
Budişteanu 
Serboeni, districtul Argeş şi vie în Muscel. 


46 | Mosia Vrănesști din districtul Muscel. 1000 


Potcoava și Budeasa Mică cu mori și hanuri pe 1018 
ele, Băbana, districtul Argeș, vii la Bădești, 
districtul Muşcel. 


Rădoești, districtul Teleorman, Albești și 1045 
Rădești, districtul Olt, Negrești Deglintești, 

districtul Muscel, Vârșești cu vie și casele, 

districtul Argeș, Băbana și Gura Bascovelu, 

districtul Argeș, o pereche case în Pitești, două 


vii districtul Muscel, locuri înfundate în Pitesti. 


19. George Baldovin | 48 | Cătrunești, districtul Ilfov, Bumbueni, districtul 1100 
Argeş. 
20. Răd. 50 | Stârcii, districtul Argeș, Negovanii”, districtul 1120 
Bucşănescu Argeş. 
21, 


loan Nicolopol 62 | Drăgăneasca, districtul Argeș, Balaci” în 1010 
Teleorman, parte de moșie în Ștefănești, cu 
vie în Muscel. 


| 22.  |loanVărzaru | 60 | Căzăneşti Vărzari, îndistrictul Argeș. 1000 

| 23. | Matei Cioranul Bârlogu, Rogojina și Budeasa, districtul Argeş. 1064 
| 24. | Cost.Strulea | 30 | Alunişulde Jos în Olt, case şi prăvălii în Pitești. 1010 
25. 


loan Bălăceanu Stolnici, districtul Argeş. 


ALEGĂTORI DIRECȚI DE ORAȘ 


Nr. i Valoarea 
Numele și Eta : a a ; A 

persoan prenum aia es Izvoarele din care se constituie capitalul totală în 
elor galbeni 


Pavlache pi Moșia Merișani, districtul Argeș, case în Pitești 6400 
Rătescu şi vie în Muscel. 


lon Livaditu 35 | Moșia Băgăteștii Fetelor, districtul Argeș, o 6000 
cr pereche case în București şi alta în Piteşti. E 
Ghiţă Dobrian 3 O pereche case în Pitești, trei prăvălii, un loc 7050 
de casă în Piteşti. 
Ghiţă Trei perechi case în Pitești, o vie în Mușcel, 6120 
[o a moșia Hinţești în Argeș, un loc de case în Si 
Piteşti. 
Toma Pleşoianu Moșia Mălureni în Argeș, Poenari în Muscel, o 
pereche case cu locul lor în Piteşti. 
pm i, O pereche case și o prăvălie în Pitești, o vie în 
Muscel, mosia Grecu în Argeș. 
CĂ Nicolae O clădire în piață ce compune un teatru, o 8000 


4 
Cuculescu cafenea cu toate mobilele și două prăvălii, trei 
Argeş 
4 


perechi case cu loc în Pitești, moșia Cocu” în 


— 
i i 
ME | 
Eftimie Nicolau O pereche case cu locul lor în Pitești, un alt 7000 
loc, două vii cu delniţele lor în Muscel, moșia 
Gălășești în Argeș. 
Moșia Vărzari în Argeș, Conţești în Muscel. 8500 
Mih. Predescu 3 | O pereche case în Pitești, două trupuri moșie 6000 
în Cepari cu han, casă de zid și mai multe 
acareturi în Argeș; Cârsteni în Mușcel, o vie la 
Drăgăşani. 
] 
| 
IE. ARII 3 
19. | 


Tache Dobrian 40 | Moșia Gura în Muscel, Căscioarele, șase 6300 
prăvălii în Piteşti, un loc în Pitești. 

Prot. Cost. (ed, Un han cu două etaje, două perechi case în 6300 

Brădeanu Pitești, un han în Pitești. 

menvanoai ini meare ceară Bu 

Pitești. 

George O pereche case în Piteşti, o vie la Leșcioare în 

Papadopol Muscel, o prăvălie cu locul ei în Piteşti. 


D. Capitanovici | 50 | O pereche case în Pitești 6000 


Stanciu H. 44 | Două perechi case, o prăvălie și osebite 6400 
George împrejmuiri în orașul Curtea de Argeș, moșia 

din Valea Danului cu două cârciumi și păduri, o 

vie la Drăgășani, un loc de nouă pogoane în 

Argeş. 


Tache 32 | O pereche case cu un han în Pitești, două 6600 
Grigorescu prăvălii în Ploiești, părți de moșie în Hinţești, 

Mareș, Smeura și o vie, districtul Argeș, o 

pădure. 
|_43 | 


43 | O pereche case cu două etaje în Pitești. 8500 
| Cost. Bogdan | 26 |...% | 6272 

Prot. Gg. 
Coculescu 
Bogdan Mihail 


57 | Trei perechi case, o prăvălie, un loc slobod în 


Documente 


a 


Piteşti, moşia Cocu, două p. n Argeş. 


Ciolăneasca în Olt, o pereche case în Pitești, 
un loc de casă, o vie la Izvorani în Muscel, o 
prăvălie cu locul ei în Piteşti. 


22, George Iliescu 8 | O pereche case cu locul lor și trei prăvălii în 7055 
Curtea de Argeș, o parte de loc de case idem. 


Simion Pandele 


3 
29 | Unlocde case, trei prăvălii cu locul lor în 
Pitești, o vie în Izvorani în Muscel, moșie în 


Budeasa în Argeș. 


6800 


E ! 


Cost. Vărzaru 


Răd. 
Paraschivescu 


Ștefan Nicolau 


50 | Vărzari, Tomșanca în Argeș, o pereche case în 

Piteşti. 

54 | Un hotel”, un ochi mare de prăvălie, cu o 
magazie de zid idem, o vie la Izvorani în 

Muscel. 

O | O pereche case, o prăvălie în Ulița Târgului, un 


Mih. Simionescu | 4 


loc de casă în Piteşti. 


55 | Negovani și Dobrogostea*! în Argeș, o pereche 
case în Pitești, o vie la Ciocănești în Muscel, 


două vii la Drăgășani. 


6000 


Florea Dancovici 


40 | Case și prăvălie în Pitești, moșia Bădiceni” în 


Argeș. 


Dimitrie 

Petrovici 

Pandele Petre 
31. Nicolae 
Gherman“ 


| 32. | An.lonescu | 30 | 


hotarul Isvoru. 


Prefectul districtului Argeș, C. Mateescu. 


pereche case cu locul lor în Piteşti. 
O pereche case în Pitești, parte de moșie din 
hotarul Păuleasca și 100 stânjeni moșie din 


Biblioteca Academiei Române, Colecția Foi Volante, nr. 579. 


Note de subsol: 


laleph23.biblacad.ro:8991/exlibris/a 
leph/a23_1/apache_media/JKM2FREF 
1QJN53UVDYN8383RB6FI8P.jpg, 
2022. 

2Poziţiile 22-24 de la începutul listei 
nu sunt completate la rubrica cu 
valoarea totală în galbeni. 

„Restituiri”, nr. 2(60)/2021, p. 27- 

29. 

4Convenţia pentru organizarea 
definitivă a Principatelor Dunărene ale 
Moldovei și Valahiei sau Convenţia de 
la Paris din 7/19 august 1858 a 
reprezentant Constituţia țării 
(Principatele Române) în perioada 
1858-1866. 

SValcarea, în original. 

Babilu, în original. 
TBoscovlui, în original. 

Zmeora, în original. 

Simara, în original. 

Oliului, în original. 
11Teia, în original. 
12Uzile, în original. 

SP. de la preot, probabil. 
14C. de la colonel, probabil. 
ISCăteașca, în original. 

1 Sălbăiculești, în original. 
Așa în original, probabil cu sensul 
regional de materie/material. 
18Dar, în original. 
9stirei, în original. 


20Așa în original. 

Livedea, în original. 
22Tuţuvești, în original. 
Ungeni, în original. 

Bașcovu, în original. 
Negoani, în original. 
26Bălaciu, în original. 

27 Cucu, în original. 

28Spaţiu liber, necompletat. 
Probabil „perechi case”. 

300tel, în original. 

31 Drogostea, în original. 
Bădăceni, în original. 
Căcăreţeni, în original. 

34Nic. German, în original. 

Florile de la Goleşti 


Mariana Paula LIMBĂLATĂ 


conservator la Muzeul Viticulturii și Pomiculturii Golești 


„Ce face Goleasca, nu mai desface nimeni! — 
spunea unul dintre foştii robi ai Zincăi C. Golescu, cea 
mai importantă figură feminină a familiei Golescu. Şi 
aşa era mămicuţa Zinca: o femeie inteligentă, delicată, 
dar dârză, un monument de dragoste şi de dăruire, 
atât pentru iubiții ei copii, cât şi pentru ţară. 

Zinca Golescu şi-a pus amprenta în educaţia 
copiilor săi, le-a modelat caracterele şi a sădit alese 
sentimente în sufletele lor, cu aceeași grijă cu care a 
sădit diferite soiuri de flori care au înfrumusețat centrul 
românismului de pe moşia de la Goleşti. 

Din relatările celor care au cunoscut-o, cât şi din 
corespondenţa purtată cu membrii familiei, aflăm că 
Zinca se ocupa personal de îngrijirea florilor. „Să 
cultivi, să îngrijeşti, să iubeşti florile era pentru Zoe 
Golescu şi nepoatele ei nu numai o plăcere, ci şi o grijă 
socială în lumea această sătească din Goleştii din 
Muscel, unde şi astăzi nu lipseşte din fereastra casei 
românului, ghiveciul cu muşcată” !. 

Odată poftit în curtea conacului, musafirului i se 
desfăşura în faţa ochilor un peisaj demn de tablourile 
lui Claude Monet. Gazonul era foarte bine îngrijit, 
nimeni nu avea dreptul să calce pe el, aleile erau 
greblate, admirabil întreţinute şi permiteau pietonilor 
să se plimbe în pantofi de lac, chiar şi atunci când 
ploua2. 

Prin poarta boltită, deasupra căreia se înălța foişorul 
de pază, păşeai pe o alee mare brodată de o parte şi 
de alta cu bujori roşii şi albi, amestecați cu plante şi 
flori crescute în seră şi abia cunoscute atunci pe la noi: 
magnolii, lămâiţă, azalee şi lauri. Pe alocuri, înflorea 
câte o clematită cu frunzele încreţite şi cu flori stacojii. 


În faţa conacului era grădina cea mică cu flori, iar în 
dreapta se desfăşura grădina cea mare cu ,„,felurimi de 
pometuri şi cu zarzavaturi"”. 

Soiuri dintre cele mai diverse înfrumuseţau şi 
înmiresmau grădina cu flori. La baza scării conacului 
erau aşezate ghivece de ceramică cu flori de ceară 
(florile de ceară fiind aduse prima dată în ţară de 
episcopul Ilarion de Argeş), iar pe trepte ghivece cu 
fuchsia pitice şi înalte. Florile multicolore de passiflora 
(floarea pasiunii) împodobeau scara de stejar care se 
bifurca în formă de potcoavă spre pridvor. Pe stâlpii 
pridvorului se împleteau bignonii roşii-portocalii, 
caprifoi (Mâna Maicii Domnului) cu flori albe-gălbui, 
iasomie cu flori parfumate galbene şi albe şi glicine cu 
flori violete şi albastre care înfloreau şi de două ori pe 
an. 

Aleea care ducea în grădina cu pomi şi zarzavaturi 
era străjuită de copaci rari: pauvlonia cu flori violete, 
catalpas cu ciorchini albe şi castani cu floare roz. 
Această alee ducea la o punte rustică aruncată peste 
o depresiune care era mărginită la începutul ei de roci 
masive şi de plante grase, de pinus montana şi de 
ienuperi ale căror boabe erau folosite la afumat?. 
Prima parte a acestui podeţ de lemn arcuit se rezema 
în partea lui centrală pe un turn gros de cărămidă care 
era un rezervor de apă captată, adusă prin olane 
subterane, direct de la izvorul care curgea de pe deal, 
de la piciorul viei zisă „Goleasca”. Această diferenţă de 
nivel permisese să se creeze, sub pod, un mic lac şi 
chiar un havuz. Pe vremuri, această apă ajungea prin 
conducte până la bolta porţii mari de la intrare, unde 
prin gura a doi lei de piatră curgeau două fântâni, în 
dreapta şi în stânga, iar o inscripţie 


cioplită pe o mare lespede invita pe 
trecători să-şi potolească setea şi să 
ceară găzduire, dacă aveau nevoie de 
odihnă”. 

Mămicuţa  Zinca împreună cu 
nepoatele sale a reuşit să insufle 
ţărăncilor de pe moşia sa gustul pentru 
sădit flori. Acestora le oferise atât sfaturi, 
cât şi seminţe pentru organizarea unor 
grădini cu flori în fiecare gospodărie, 
| astfel că, la Goleşti începuse să bată vânt 
de înnoire, precum avea să scrie Catinca 


Conacul Goleştilor, 1890, de Nicolae 
] Grant, semnat dreapta, jos, cu negru, 
acuarelă pe carton, 54x38 cm. Deţinător: 
Muzeul Goleşti, nr. inv. 1088/252 

Rosetti în scrisoarea adresată lui Ştefan Golescu, la 11 
aprilie 1850, de la Goleşti: „„De când suntem la ţară am 
încurajat pe fiecare ţărancă să-şi facă un colţ de 
grădină, cu flori frumoase, le-am dat seminţe, ele au 
văzut că noi înşine ne îngrijim grădina şi atunci au 
prins şi ele gust; aşa că încet încet noi am reuşit să 
facem o reformă în satul nostru”6. 

Când zilele întunecate şi aspre de iarnă treceau şi 
omătul începea să se topească, nepoatele Goleştilor 
porneau spre coline, în căutarea ghioceilor, pe care îi 
presau şi îi trimiteau unchilor ca să-şi mai ostoiască 
dorul de ţară.. 

Din primăvară până iarna târziu, sus pe deal, în vie, 
pe câmp, la arat, semănat şi cules, jos pe Argeş la 
moară şi iaz, mămicuţa Zinca era pretutindeni cu 
nepoatele. Locul în care petrecea cel mai mult timp şi 
pe care l-a îndrăgit cel mai mult era evident grădina cu 
flori. Acolo şi-a aflat singura mângâiere, în mijlocul 
atâtor dragi iluzii pierdute şi a absenței fiilor ei şi tot 
acolo şi-a oferit toată dragostea sa florilor. 

Toate lunile de vară ea se îndeletnicea cu 
grădinăritul pentru care a avut o adevărată pricepere şi 
vocaţie. De cum se lumina de ziuă, mămicuţa Zinca 
(se trezea la ora 5 dimineaţa) cu obrajii arşi de soare, 
îmbrăcată cu o scurteică, pe cap cu un batic de 
mătase pe care-l înnoda sub bărbie, cu foarfeci de 
grădină şi cu o stropitoare cu gât lung şi încovoiat, era 
printre flori, smulgând ierburile rele şi stropind florile. 
Fiul ei, Nicolae, de altfel şi el foarte matinal, o mustra 
drăgăstos că ieşea din casă atât de devreme, fiindu-i 
teamă să nu răcească. „Toată ziua nu face decât asta 
— scria nepoata Alexandrina Racoviţă unchiului său 
Nicolae — şi trebuie să vezi că totul e înfrumusețat şi 
surâzător. Goleştii sunt o grădină frumoasă, cu straturi 
de flori şi cu umbrare, unde o să puteţi pe vreme de 
arşiță să vă retrageţi şi să gustaţi din răcoarea de 
primăvară”7. 

Zinca era înconjurată tot timpul de flori. Ea locuia în 
camera din mijloc, din partea stângă a casei, cu 


Documente 


fereastră punea să se coacă diferite fructe. 

În afară de faptul că îngrijea plantele cu atâta 
pasiune, Zinca avea şi vaste cunoştinţe de floricultură, 
precum mărturisea Elena Perticari Davila: „Ea se 
ducea peste tot şi supraveghea fiecare plantă iar, în 
ceea ce mă priveşte, iubind florile, o urmăream peste 
tot, interesându-mă la tot ce făcea, dar fără a fi în 
măsură să leg vreo conversaţie cu dânsa, după 
obiceiul îndrăgit de toţi copiii, deoarece mama mare 
suferea de o surzenie completă, ceea ce făcea din 
dânsa, aşa cum îi spunea lui Tante Felicia — o moartă 
printre vii. În schimb, îmi vorbea în timp ce tăia şi 
curăța plantele de uscături, bucurându-se că este 
ascultată cu atâta interes de către strănepoata ei. 
Dânsa m-a iniţiat în tainele naturii, de la încolţirea 
seminţelor în pământ, precum şi despre îngrijirile ce 
trebuie date cutărei şi cutărei plante”8. 

Atunci când nepoatele care o însoțeau prin grădină 
n-o mai slăbeau cu întrebările, mămicuţa nu obosea 
răspunzând. Cunoştea denumirile latineşti ale tuturor 
florilor pe care le îngrijea şi le învățase şi pe nepoatele 
sale. 

Zinca adusese tot felul de flori de prin locurile pe 
unde  călătorise: un  lenuperus  Virginica, 
transportându-l din străinătate chiar în poalele rochiei 
sale. Fiii îi trimiteau seminţe dintre cele mai diverse, 
necunoscute până atunci, făcând-o să aştepte cu mare 
entuziasm înflorirea lor: „Vă puteţi închipui, cu ce 
nerăbdare aşteptăm seminţele pe care ni le trimiteţi, 
scria Alexandrina Luţa Racoviţă, unchiului său Stefan, 
22 martie/3 aprilie 1852, de la Goleşti. O sută de plante 
diferite, cu tot atâtea nume de reţinut; toate plante 
necunoscute sau aproape toate, ne fac să ne bată 
inima până ce floarea se iveşte, de ne umple de 
mândrie şi ne răsplăteşte osteneala”?. 

Nimănui nu-i era îngăduit să calce pe covorul de 
iarbă sau să rupă vreo floare. Rareori nepoatele 
rupeau câte o floare pe care o presau şi o trimiteau 
unchilor în semn de recunoştinţă pentru procurarea 


vedere înspre curtea de serviciu şi avea 
întotdeauna pe masa din camera ei, într-un mic 
vas de porțelan de preţ de culoare verde, o 
floare de passiflora sau un trandafir Gloire de 
Dijon, în funcţie de perioada în care înfloreau 
aceste flori. Zidurile casei erau foarte groase, iar 
încăperile erau prevăzute cu două rânduri de 
ferestre cu geamuri dreptunghiulare, despărțite 
printr-un spaţiu mare (acela al grosimii zidului). 
În acest spaţiu Zinca ţinea câteva flori, pe care 
dorea să le păstreze sau să le facă să 
înflorească ca într-o mică seră, iar în cealaltă 


Parcul curții Goleştilor, 1920, de Nicolae 
Grant, semnat dreapta, jos, cu negru, acuarelă 
pe carton, 50x60 cm. Deţinător: Muzeul Goleşti, 
nr. inv. 1296/240. 

seminţelor. Doar pe Alexandru Davila (alintat Lilică sau 
Lică) din prea multă dragoste, îl lăsa să se joace 
nestingherit printre flori: „„Dar pentru a vă arăta cât era 
de iubit Lică de mama -— mare, strămoaşa noastră, ea 
care nu da voie nimănui să se atingă de o floare, nici 
măcar să o miroase ca să nu i-o strice, îşi dorea să-l 
vadă pe Lilică aer ginid şi chiar strivind cu picioruşele 
lui, scumpele flori” 0, 

Elenei Perticari Davila i-a rămas vie în suflet toată 
viaţa imaginea grădinii cu flori, acest colţ de rai care i- 
a înfrumusețat copilăria. „,Din odăile noastre puteam 
privi grădina minunată plină de flori, cu arbori mari de 
soiuri alese aduşi de pretutindeni: paltini, stejari, sofori, 
platani, catalpa, brazi cătinaţi, ulmi şi carpeni, sălcii 
pletoase, ienuperi scunzi şi stufoşi, plopi înalţi şi 
mesteceni cu coajă albă, atât de bine orânduiţi, încât 
păreau un izvod lucrat pe pământul viu cu feţe 
deosebite, căci fiecare pom are aportul lui, iar frunzele 
nu seamănă unele cu altele, nici şoaptele lor când 
foşnesc la adierea vântului. Soarele cu razele lui 
săgeta printre frunzişul pomilor fără a-l putea străbate, 
iar printre ei se iveau pete de umbră şi lumină, care se 
schimbau ici, colo, până ce soarele apunea”Î!. 

Bucuria Zincăi era nemăsurată la vederea 
trandafirilor agăţători şi a tufelor Rose Pompon, 
Marechal Niel sau Gloire de Dijon, înflorind până când 
cădea prima zăpadă. 

Dintre toţi fraţii Goleşti, mezinul Zincăi, Alexandru — 
Albu, moştenise cel mai pregnant dragostea pentru 
frumos, pentru natură şi locurile natale şi gândise 
amenajarea unei grădini romantice după moda vremii, 
împreună cu fratele său, Radu, un proiect ambițios faţă 
de care Zinca exclamase: „Lucrează cât patru la 
grădina sa, unde îi trece prin cap să facă peşteri, 
cascade, poduri suspendate în plină câmpie. Mă 
îndoiesc totuşi că pentru podul suspendat, el a găsit un 
loc în bazinul grădinii, foarte propice pentru a executa 
idealul său de grădină plină de pitoresc pe care vrea să 
o realizeze în livada noastră. În sfârşit, ne asigurăm că 
atunci când va veni să vadă Goleştii se va extazia la 
vederea tuturor minunăţiilor pe care le va crea. Astfel, 
pregătiţi-vă să vedeţi imposibilul în această creaţie de 


Cu „Dansul florilor”, 


artă şi frumuseţe din grădina noastră de la Goleşti”12. 
Ambiţiosul proiect a fost abandonat pentru că 
Alexandru — Albu s-a avântat în focul luptei pentru 
sprijinirea cauzei naţionale. Însă în sufletul său a 
dăinuit până la sfârşitul vieţii sale, dragostea pentru 
casa părintească şi pentru meleagurile natale, unde a 
copilărit şi unde a fost chiar înmormântat potrivit 
dorinţei sale. 

Astăzi, la fel ca acum două veacuri, conacul Goleşti 
încă este învăluit de parfumul florilor Zincăi şi de 
mirosul fructelor pârguite de razele arzătoare ale 
soarelui de vară, amintindu-ne neîncetat de cei care şi- 
au îndeplinit cu prisosinţă misiunea lor faţă de ţară: 
boierii Goleşti. 


Note de subsol: 

1 George Fotino, Din vremea renaşterii naţionale a Ţării 
Româneşti. Boierii Goleşti, vol. |, Bucureşti Monitorul Oficial 
şi Imprimeriile Statului. Imprimeria Naţională, 1939, p. 139. 

2Muzeul Goleşti, Depozitul de documente, Nr. inventar 
47/8328, (Scrisoarea Elenei Perticari Davila, 7 ianuarie 1933, 
Izvoru). 

3George Fotino, Din vremea... p. 110. 

4Ibidem, p. 138. 

SMuzeul Goleşti, Depozitul de documente, Nr. inventar 
47/8328, (Scrisoarea Elenei Perticari Davila, 7 ianuarie 1933, 
Izvoru). 

George Fotino, Din vremea...,vol. III. nr. 213 (Scrisoarea 
Catincăi Rosetti către Ştefan C. Golescu, 11 aprilie 1850, 
Goleşti), p. 29. 

Ibidem, vol III, nr. 214 (Scrisoarea Alexanarinei — Luţa 
Racoviţă către Ştefan şi Nicolae C. Golescu, 11/23 aprilie 
1850, Goleşti), p. 33. 

Muzeul Goleşti, Depozitul de documente, Nr. inventar 
47/8328, (Scrisoarea Elenei Perticari Davila, 7 ianuarie 1933, 
Izvoru). 

9jbidem. vol.III, nr. 328 (Scrisoarea Alexanarinei — Luţa 
Racoviţă către Ştefan C. Golescu , 22 martie/3 aprilie 1852, 
Goleşti), p. 311. 

10Elena Perticari Davila, Amintiri din copilărie, Bucureşti, 
Editura Casei Şcoalelor Statului, 1940, p. 14. 

11Elena Perticari Davila, op. cit., p. 3-4. 

12George Fotino, Din vremea....,vol. IV, nr. 521, 
(Scrisoarea Zincăi C. Golescu către Ştefan C. Golescu, 18 
iulie 1858, Goleşti), p. 541. 


Piteștiul a dat tonul 


în ţară dansului sportiv 


Centrul Cultural al Municipiului Pitești a fost cel care 
a reluat organizarea Concursului naţional de dans 
sportiv și de societate „Dansul Florilor” din Pitești, în 
2006. „Dansul Florilor” este un veritabil brand local, 
unul care fusese stopat brutal în 2002, când cel care îl 
inițiase în 1984, maestrul Viorel Năstase, a fost lăsat 

de izbeliște de instituţiile de pe afiș care ar fi trebuit să 
finanțeze evenimentul, dl. Năstase plătind din buzunar 
o mare parte din grelele cheltuieli de organizare, 
primind, în plus, și vot de blam din partea Federaţiei 
Române de Dans Sportiv pe care o... înființase și o 
condusese ani buni. Așa s-a încheiat, dramatic pentru 

Viorel Năstase, un vis frumos început în 1984, când 
Piteștiul devenea capitala dansului sportiv și de 
societate din România. 

Prima ediţie a fost organizată ca la carte, prin 
Centrul Creaţiei Populare şi Școala de Arte. A fost 
gândită ca o manifestare în cadrul Simfoniei Lalelelor, 
la care au fost chemaţi să contribuie profesioniștii. lată 
echipa de atunci: coordonator artistic — Viorel Năstase, 
scenografia (Sala Sporturilor) - pictorul Gheorghe 
Pantelie, conducerea muzicală: Dumitru Lupu (muzica 
era interpretată de o orchestră de concert, dirijor 
secund: Mihai Butaru), secretarul concursului și 
prezentator — Corneliu Lamba, directorul concursului — 
Costin Alexandrescu. 

Competiţia, la care au participat 24 de perechi, din 
Bihor, Satu Mare, Maramureș, lași, Dolj, Sibiu și Pitești, 
a fost dominată de concurenţii din Oradea. Marele 
premiu — loan Stark şi Elisabeta Heghedus (Oradea), 
premiul de popularitate — Alexandru Imre și Gabriela 
Cristache (Oradea), premiul | — Adrian Soon și Tunde 
Simion (Oradea), Gheorghe Popovici și Ecaterina 
Berenyi (Oradea), premiul II — Georgică Firer și Adriana 
Pop (Oradea) și Cristina Andrei și Petre stănescu 
(Craiova), premiul III — Cosette Pleșa și Gheorghe 
Dumitru (Pitești, Școala Populară de Arte) și Erika 
Bokor şi loan Merghes (satu Mare). Menţiuni: Mihaela 
Mazilu și Nicolae Neagoe (din Pitești), Vali Cristescu și 
lon Rizea (Curtea de Argeș), Maria Dan și Bartumes 
Georg Detlef (Sibiu). 

Concursul de la Pitești s-a dovedit a fi un adevărat 
„boom”, ediţiile următoare bucurându-se de o audienţă 
fără precedent. Din 1985 intră în scenă, ca laureată a 
premiului |, Corina Miulescu (partener: Gheorghe 
Dumitru), care câștigă și titlul de „Miss Festival 85” (titlu 
păstrat câţiva ani la rând, indiferent de juriu și de alte... 
pretendente!). În 1988, Corina Miulescu se prezintă cu 
un nou partener, Alfred Schieb, cel care avea să-i 
devină soț, câștigând împreună marele premiu şi Cupa 
de cristal. 

După 1990, încep greutăţile, 
prima care dispare fiind... orchestra 
din spatele ringului de dans, dar și, 
rând pe rând, finanţatorii. Se implică 
Inspectoratul pentru Cultură Argeș, 
dar acesta obţine bani tot mai puţini 
de la Ministerul Culturii. Și totuși, 
Viorel Năstase, învingând greutăţi 
de nebănuit, merge mai departe, 
animat doar de ambiția ca Piteștiul 
să fie centrul dansului sportiv și de 
societate din România. Până în | 
2002, când e lăsat baltă de minister, 
de alte autorităţi, deși avea în spate 
17 ediţii organizate. 


Dansul florilor, prima ediţie, 1984 

Documente 


Dansul sportiv, ca pregătire pentru elevi, a mers mai 
departe, la Casa Cărţii, prin Mihaela Din şi Andreea 
Dragnea. În iarna anului 2005-2006, coregraful Fredi 
Schieb, multiplu campion naţional și arbitru 
internaţional, îmi propune să reluăm „Dansul Florilor”. 
Pentru asta se va muta de la Reghin la Pitești, 
împreună cu soția, Corina, îmi spune. Costurile păreau 
înfricoșătoare, subvenţia era mică, noroc cu 
entuziasmul, sponsorii și cu biletele de intrare. Și l-am 
reluat, meritul punerii în scenă a unei mașinării 
infernale revenindu-i lui Fredi. În 2008, pentru că era 
ediția a 20-a, am îndrăznit mai mult, la o ediţie 
internaţională. Pentru creșterea prestigiului 
municipiului Pitești. 

Altfel, bătăile de cap au fost enorme. Dacă, în 1984, 
au fost doar 19 perechi, în 2008 s-au înscris peste 600 
de perechi! Organizatori principali: Asociaţia Sportivă 
TOTAL DANCE Piteşti şi Centrul Cultural Piteşti, cu 
sprijinul Direcţiei Judeţene pentru Sport Argeş (ne-a 
pus Sala Sporturilor gratuit la dispoziţie), la startul celor 
30 de concursuri luând parte peste 1.200 de dansatori, 
cu vârste cuprinse între 6 şi 35 de ani, de la 60 de 
cluburi din ţară şi străinătate (Ucraina, R. Moldova, 
Bulgaria, Serbia, Ungaria, Slovacia şi Italia). Nu găseai 
un loc de cazare în oricare din hotelurile din Pitești în 
acele zile, pentru cei peste 2000 de participanţi (copiii 
vin însoţiţi de părinţi). Cam așa ajută cultura și mediul 
privat — nişte hoteluri câștigă, restaurantele câștigă, 
mulți oameni primesc salarii etc. Am o mie de amintiri 
de la ediţiile în care am fost implicat (cu Tavi Ursulescu, 
cu Mihai Petre, cu Smiley, cu bannerele unor politicieni, 
cu... ceara dată pe parchet şi pe care au patinat, a 
doua zi, baschetbaliștii, de s-a anulat meciul etc!), dar 
mă opresc aici. 

Cel mai important este faptul că, organizat de 
Centrul Cultural, Primăria Pitești, Consiliul Local și 
Asociaţia „Total Dance”, „Dansul Florilor” merge mai 
departe. A mers chiar la vreme de pandemie, cu ediţii 
online! „Dansul Florilor” de la Pitești e pe mâini bune! 

Continuare din numărul anterior al EA Ia ee pi 
revistei. Schiţele realizate de Viorica |” îi îi leococpnnozaza 
lonescu în anul 1977. Zona centrală a | i Îi ? 
orașului Pitești, detaliu cu Grădina 
Publică (în trecut, Carol 1) în care se 
afla terasa-restaurant Buţănescu și 
chioșcul fanfarei militare, într-un colț al 
grădinii, vizavi de Școala evreiască. 
Clădirile reprezentative ale zonei 
centrale: Prefectura (azi Muzeul 
Județean Argeș), Sinagoga, alături de 
casa monument istoric a doctorului 


—, 


Florescu (azi Grădiniţa nr. 2 „Primii Tia me 
Pași'), Poșta, Casa Armatei, aflate la ||| = £ 
întretăierea străzilor: Victoriei (Șerban Dă LEEA, una VERA 


Vodă), Doamna Bălașa, Republicii e e A acu ct e ae 


(Elisabeta Doamna), Eroilor (Carol |), 
Plevnei, Griviței și Egalităţii. 


